Sastanak MSP I. Mrkića sa potpredsednikom vlade i MIP Republike Slovačke M. Lajčakom\npetak, 21. septembar 2012.\nMinistar spoljnih poslova Republike Srbije Ivan Mrkić sastao se danas sa potpredsednikom Vlade i ministrom inostranih poslova Republike Slovačke Miroslavom Lajčakom.\nTokom razgovora dominirale su teme o daljim angažovanjima Vlade Republike Srbije na putu integracije u Evropsku uniju, kao i budućoj pregovaračkoj platformi za dijalog Beograda i Prištine.\nKljučne reči: Slovačka Ivan Mrkić Ministarstvo spoljnih poslova Srbija\nSusret MSP I. Mrkića sa ambasadorima Belgije i Jermenije\nMinistar spoljnih poslova Republike Srbije Ivan Mrkić imao je danas odvojene susrete sa ambasadorom Belgije Alanom Kundickim i ambasadorom Jermenije Gagikom Galačjanom.\nTokom sastanaka razgovarano je o unapređenju bilateralnih odnosa, kao i o mogućnostima koje bi pospešile razvijanje ekonomske saradnje.\nMinistar Mrkić preneo je zahvalnost ambasadoru Belgije za uspešno oragnizovanu posetu premijera Republike Srbije Ivice Dačica Briselu, a zajednički je ocenjeno da su sastanci bili obostrano korisni.\nTokom susreta sa ambasadorom Jermenije, ministar Mrkić se zahvalio na principijelnoj podršci očuvanju teritorijalnog integriteta i suvereniteta Srbije, i naporima zvaničnog Beograda da se ovo pitanje reši mirnim i diplomatskim putem. Izraženo je obostrano zadovoljstvo otvaranjem počasnog konzulata Jermenije u Beogradu na čelu sa gospodinom Predragom Tomićem.\nNa sastanku je istaknuto je da su odnosi dve zemlje tradicionalno dobri i prijateljski i izražen je interes za jačanje parlamentarne saradnje.\nKljučne reči: Belgija Jermenija Ivan Mrkić Ministarstvo spoljnih poslova Srbija\nMinistar spoljnih poslova Republike Srbije Ivan Mrkić sastao se danas sa predstavnicom OEBS za slobodu medija Dunjom Mijatović, koja boravi u prvoj zvaničnoj poseti Srbiji.\nMinistar Mrkić je izrazio punu podršku aktivnostima institucije Predstavnika OEBS za slobodu medija i ukazao na značaj rada Dunje Mijatović, koja svojim delovanjem značajno doprinosi razvoju i demokratizaciji medija u Srbiji i konsolidaciji pluralizma izražavanja i odgovornosti.\nSastanak MSP I. Mrkića sa zamenikom ministra inostranih poslova Japana R. Jamaneom\nMinistar spoljnih poslova Republike Srbije Ivan Mrkić sastao se danas sa zamenikom ministra inostranih poslova Japana Rjuđi Jamaneom.\nTokom susreta izraženo je obostrano zadovoljstvo dosadašnjom saradnjom Srbije i Japana i postignuto je puno saglasje o nastavku unapređenja bilateralnih odnosa na svim poljima, posebno u privredi.\nOproštajni susret MSP I. Mrkića sa ambasadorkom SAD M. Vorlik\nMinistar spoljnih poslova Republike Srbije Ivan Mrkić primio je danas u oproštajnu posetu ambasadorku Sjedinjenih Američkih Država Meri Vorlik i izrazio priznanje na ličnom i profesionalnom zalaganju u razvijanju bilateralnih odnosa Srbije i SAD.\nTokom susreta, zajednički je konstatovano da je u prethodnom periodu došlo do daljeg unapređenja odnosa, posebno na planu političkog dijaloga, kao i ekonomske, vojne i policijske saradnje dve zemlje.\nMinistar Mrkić ponovio je jasnu orijentaciju Republike Srbije ka članstvu u Evropskoj uniji i zahvalio se na dosadašnjoj podršci Vašingtona. Ambasadorka Vorlik je istakla punu podršku SAD evropskom putu Srbije.\nMinistar Mrkić preneo je izraze saučešća povodom ubistva ambasadora Kristofera Stivensa i trojice zvaničnika ambasade SAD u Libiji.\nMinistar Mrkić je ambasadorki Vorlik poželeo uspeh u daljem profesionalnom angažovanju.


Dan posle: Simpo je na gubitku milione evra, ići će se na dobru reputaciju - Biznis Telegraf.rs\n11/05/20 | 15:01\nDan posle: Simpo je na gubitku milione evra, ići će se na dobru reputaciju\nSrpska kompanija gubi 5 miliona evra zbog korone\nFoto: Privatna arhiva/Slađan Disić\nPitali smo generalnog direktora Simpa iz Vranja Slađana Disića, šta očekuje u narednom periodu, s obzirom na činjenicu da je tokom vanrednog stanja najveći deo privrednih subjekata bio prinuđen da svoje aktivnosti svede na minimum.\n- Zajedno moramo da damo punu podršku privredi za ublažavanje posledica izazvanih krizom zbog epidemije Covid 19 - kaže Disić.\nIzgubljeni prihod će za ova tri meseca sigurno biti oko pet miliona evra. Mi ćemo nastojati da nastavimo sa proizvodnjom i opremanjem enterijera hotela u Makedoniji, Crnoj Gori, Irskoj i da održimo dobru reputaciju u poslovanju -\nDodaje da mnogo pomoći i mere države:\n- Ti predlozi su prihvaćeni i pretočeni u mere ekonomske podrške, fiskalnih olakšica i direktnih davanja. Grad Vranje preduzeo je niz ekonomskih mera kako bi se ublažile posledice na lokalnom nivou. Te mere se ogledaju u smanjenju taksi i naknada, kao i odlaganja plaćanja poreza i komunalnih usluga. Takse i naknade će biti umanjene od 15 odsto na godišnjem nivou.\nPrva lista ikad bez Ronalda i Mesija: Ovo su 3 kandidata za UEFA igrača godine, Levandovski favorit!


Kina: SAD u J. Koreji-relikt istorije | Glas javnosti\nPočetna > Svet > Kina: SAD u J. Koreji-relikt istorije\nPeking je saopštio da smatra prisustvo SAD u Južnoj Koreji „reliktom istorije“, a savez SAD i Južne Koreje „proizvodom hladnog rata“, uoči četvorodnevne posete Kini južnokorejskog predsednika Li Mjung-baka. Kinesko Ministarstvo spoljnih poslova ocenilo je da su se istočnoazijske zemlje „znatno promenile“ od Korejskog rata (1950-1953), kada je formirana američko-južnokorejska alijansa.\nKina se nada da će poseta južnokorejskog predsednika, u koju je stigao u utorak, biti prilika da se poveća uzajamno poverenje i proširi saradnja s tom zemljom, izjavio je portparol Ministarstva Ćin Gang, preneo je DPA.\nDve strane će, prema njegovim rečima, razmotriti brojna regionalna i međunarodna pitanja, među kojima situaciju u Severnoj Koreji.\nPredviđeno je da se južnokorejski lider, koga je na aerodromu dočekala kineska delegacija na čelu sa zamenikom šefa diplomatije Vu Davejem, sastane s kineskim predsednikom Hu Đintaom.\nLi bi, takođe, trebalo da obiđe istočnu luku Ćingdao, u kojoj je sedište oko 5.000 južnokorejskih kompanija.\nLi, koji je prvi put doputovao u Kinu u svojstvu šefa države, izlazeći iz aviona po sletanju na aerodrom nije pozdravio mahanjem ruke kinesku delegaciju u znak poštovanja prema žrtvama zemljotresa koji je nedavno pogodio tu zemlju, odnevši više od 65.000 života.


GRAĐANSKI KRUG: Obaveza glasanja & ukidanje referenduma (?)\nU kontekstu sve većeg porasta uticaja populističkih i naročito ultradesničarskih pokreta širom sveta, kao i (ponekad sasvim opravdane) sumnje u efikasnost demokratskih sistema tj. u kojoj meri oni zaista odražavaju "demokratsku volju" i da li su referendumi bolja ili lošija varijanta u odnosu na izbore (pro et contra su primeri Švajcarske i Brexita), na internetu su se pojavili forumi gde je moguće slobodno učestvovati u diskusijama na te dve, ali i brojne druge teme.\n1. Da li glasanje u demokratiji treba da bude obavezno uz kažnjavanje onih koji ne izađu na izbore?\nU demokratskim zemljama širom sveta, stav građana prema političarima se sve brže menja. Brojne izbore, koji su u poslednje vreme bili održani, "pokvarili" su autsajderi koji otvoreno govore o frustraciji koji mnogi građani osećaju prema svojim izabranim predstavnicima. Kao posledica toga, dolazi do sve većeg pada izlaznosti na izbore na mnogim mestima. Međutim, u pojedinim zemljama taj problem ne postoji: u Australiji, Belgiji, Singapuru i većem delu Južne Amerike, izlaznost je daleko bolja zato što je izlazak na glasanje predstavlja zakonsku obavezu. Iako obavezan, čin glasanja je u nekima od njih dodatno olakšan kako ne bi došlo do kontraefekta (glasanje subotom i nedeljom, glasanje poštom ili preko interneta, mobilna glasačka mesta po bolnicama i domovima za stare itd.)\nObaveza izlaska na glasanje je oduvek predstavljala kontroverzu; u Holandiji je baš zbog toga ukinuta od 1970. godine. Oni koji je podržavaju, tvrde da je demokratska obaveza građana da glasaju; oni koji su protiv smatraju da je to izdaja same suštine demokratije i da vodi ka njenim lošim rezultatima.\nKljučna pitanja ove debate glase:\nŠta očekujemo i šta tek treba očekivati od građana u jednoj demokratskoj državi? Da li obaveza izlaska na glasanje pomaže u borbi protiv porasta uticaja ekstremnih političkih organizacija širom sveta - i da li uopšte želimo da se borimo protiv toga?\nObavezno glasanje daje kvalitetniji izborni rezultat.\nIzlazak na glasanje je u interesu svakog pojedinca.\nKada je izlazak na glasanje obavezan, to predstavlja podsticaj za njih da budu više politički angažovani i informisani.\nGrađani imaju obavezu da čuvaju demokratsku državu činom glasanja, što se obezbeđuje obaveznim glasanjem.\nObaveza glasanja utiče na smenjenje korupcije u izbornom procesu.\nObaveza glasanja može uticati na smanjenje troškova održavanja izbora, angažovanja aktivista i političke kampanje, a ta sredstva se mogu iskoristiti u druge svrhe.\nObaveza glasanja ohrabruje političare da budu manje ekstremni u politikama koje promovišu.\nU demokratskim društvima se pravo na glasanje odnosi i na pravo na neglasanje.\nU zemljama u kojima postoji manjak diverziteta u političkoj areni, obaveza glasanja je naročito problematična jer građani možda neće moći da nađu predstavnika koji deli njihove stavove. Na taj način bi oni samo bili primorani da glasaju za nekoga koga inače ne podržavaju.\nKažnjavanje onih koji ne izađu na glasanje disproporcionalno "gađa" siromašnije slojeve društva, čiji pripadnici jednostavno neće moći da plate propisane kazne.\nUvođenjem obaveze glasanja prestaje potreba političara da budu privlačni glasačima. Umesto toga, dovoljno im je da samo izgledaju "bolji" od oponenata, jer će građani ionako biti primorani da biraju između njih.\nU mnogim zemljama bi bilo veoma teško uvesti tu obavezu (npr. u onima sa velikom populacijom skoro je nemoguće evidentirati sve glasače, one koji nisu glasali, naplatiti kazne...)\n2. Da li treba ukinuti referendume (u demokratiji ih ne treba koristiti za donošenje političkih odluka)?\nSkoro 40 godina nakon što je Margaret Tačer izjavila da je referendum "sredstvo kojim se služe diktatori i demagozi", Ujedinjeno Kraljevstvo se suočilo upravo sa jednim visoko kontroverznim izjašnjavanjem građana na temu budućeg položaja te zemlje u EU. Ishod "Brexit" referenduma već sad ima ogroman uticaj na budućnost Britanije. Postavlja se pitanje da li su građani bili svesni posledica odluke, u jednom veoma međusobno zavisnom globalizovanom svetu, tj. da li su možda svi oni bili predmet nečije manipulacije.\nBroj referenduma širom sveta raste, posebno u evropskim zemljama: održano je više od 250 referenduma između 1991. i 2010. (ne računajuči Švajcarsku). Referendumi pokrivaju velike delove političkog spektra, od socijalnih pitanja (poput istopolnih brakova) do međunarodnih tema (poput članstva u međunarodnim organizacijama ili prihvatanja mirovnih sporazuma).\nReferendumi su odavno predmet žučnih rasprava: jedni ih smatraju najčistijom demokratskom formom, drugi upozoravaju na opsežne negativne posledice i nametanje velikog pritiska građanima prilikom izjašnjavanja. Ova debata se primarno odnosi na razumevanje demokratije i pripadajuće joj antropologije, kao i na opšte efekte referenduma na demokratska društva. Diskusija se odnosi na referendume u globalu, bez obzira na njihov obavezan, fakultativni, neobavezan ili savetodavni karakter.\nOsnovna teza glasi:\nDa li referendume treba ukinuti zbog sve većeg znaka pitanja koji se nad njima nadvio?\nReferendumi produbljuju političke podele u društvu.\nProsečan građanin, za razliku od profesionalnog političara, nije sposoban da donosi dobro utemeljene odluke kada su u pitanju kompleksne političke teme.\nReferendumi mogu dovesti do tiranije većine.\nReferendumi omogućavaju medijima veći politički uticaj, iako oni nemaju legitimitet izabranih predstavnika građana.\nReferendumi su neefikasni, predstavljaju gubljenje vremena i para.\nKompleksne i potencijalno nepovratne odluke su predstavljene pojednostavljeno u binarnoj "DA/NE" formi, a glasačima je ostavljeno da biraju samo između te dve opcije.\nReferendumi predstavljaju ohrabrenje građanima za politički angažman.\nReferendumi jačaju poziciju nosilaca biračkog prava, a samim time i temelje demokratskog sistema.\nReferendumi su efikasna mera za smanjenje uticaja privatnih interesa i lobiranja.\nNarod, kao nosilac suvereniteta, mora imati pravo da direktno utiče na političke odluke.\nReferendumi pružaju način za rešavanje spornih pitanja kada izabrani narodni predstavnici ne mogu da donesu neku odluku.\nOdluke donete na referendumu bivaju percipirane kao legitimnije i prihvatljivije kod naroda u odnosu na odluke donešene na neki drugi način.\nUkidanje referenduma bi predstavljalo previše "jak" potez. Po mnogim pitanjima su se referendumi pokazali kao korisno sredstvo za donošenje demokratskih odluka koje daje pozitivne rezultate. Zabrinutost zbog mogućih zloupotreba referenduma, koju je iznova pojačao Brexit, može se smanjiti njihovom restrikcijom ili regulisanjem, a ne potpunim ukidanjem.\nReferendum iz 1998. je bio nešto o čemu Brexitovci mogu samo da sanjaju: listići sa pitanjem "Da li ste za strano učešće u rešavanju pitanja Kosova?" i DA/NE odgovorom, nisu bili samo na glasačkim mestima već su danima pre glasanja kružili po javnim preduzećima gde su se zaposleni javno izjašnjavali a ti listići potom ubacivani u glasačke kutije na dan "referenduma". Na pitanje da li je bilo nekih "ZA", jedan član referendumske komisije mi je tada odgovorio "bilo je par nevažećih".\nPoslednjih desetak godina, u Srbiji su skoro svi izbori imali referendumski karakter - krenulo se 2008. sa Tadićevom budalaštinom prodavanja "manjeg zla" da bi smo danas stigli do Vučićevog "za mene si - ili uopšte nisi". Predstojeći lokalni izbori u nekoliko opština (24. decembra), koji služe kao uvertira za beogradske i republičke, jasan su primer taktike koja će biti primenjena: više nema izbornih listi satelita koji će posle tražiti "nešto" kao uslugu za skupštinsku većinu, sada će svi ići na jednoj listi SNS u okviru dodeljenih jednocifrenih odborničkih i poslaničkih kvota, kako bi konačni rezultat umesto zbira više njih predstavljao uspeh samo jednog i jedinog - onog istog lika, koji je kandidat za predsednike svih kućnih saveta, mesnih zajednica, opština, gradova, za premijera, predsednika, patrijarha, Boga, Velikog Brata, Oko Svevideće i Logos.\nDakle, svi naredni izbori će biti neskriveno čisto referendumski i podjednako prljavi - da li ste za Vučića ili niste. Samo još nedostaje da saučestvovanje glasanjem u toj farsi postane zakonski obavezujuće; a vi onda prelomite pametno, ako smete, kao što su se do u sitne sate "pametno" utrkivali u davanju potpisa listi SNS u Negotinu, Pećincima, Mionici, i još "pametnije" eskivirali davanje podrške ostalima koji se zanose da na takvim izborima učestvuju.\nZamislite situaciju u kojoj ćete, pod pretnjom sankcija, morati da izađete na glasanje na kome se bira samo On i na kome ćete, shodno onome što ćete zaokružiti na listi, zapravo odlučivati ni o čemu. A upravo na to će vam se svesti sudbina, o kojoj navodno odlučujete glasanjem.\nOtvoreno je pitanje da li treba uvesti obavezno glasanje i da li treba ukinuti referendum.\nA šta ćemo sa obaveznim vanredno redovnim referendumskim izborima - da li njih treba ukinuti?\nMožda bi trebalo raspisati neki referendum o tome, dok ga ne ukinu.\nKialo.com (discussions site)\nShoud citizens be forced to vote?\nključne reči: demokratija, izbori, prevodi, referendum, Srbija i Svet


"Moraćemo da tražimo nove izvore rasta, a to su inovacije", rekao je Vujović danas na skupu "Nauka, privreda i društvo u Srbiji" koji je održan u SANU, dodajući da se kod nas otvaraju fabrike, ali to će u jednom trenutku da se iscrpi, pa moramo da podignemo produktivnost i konkurentnost na duži rok a to se radi - inovacijama.\nPrema njegovim rečima, za naučno-istraživačke projekte je odobreno 171,5 miliona evra, ali taj novac nije povučen.\n"Ako je toliko novca obezbeđeno za inovacije, dajte da to iskoristimo, nemojte da krenemo pa stanemo", poručio je on.\nVujović je naveo da u Srbiji ima mnogo ideja, ali da je mali procenat patenata, i mali broj tih ideja se "skine s police i upotrebi u praksi".\n"Kod nas je eksplodirao broj objavljenih radova, ali uticaj tih radova na ono što radimo je skroman", objasnio je.\nIlustrujući problem, Vujović je naveo da u Srbiji postoji hiperprodukcija vina, ali da uvozimo čepove i zapitao: "Gde smo izgubili vezu između tražnje i sposobnost da na nju odgovorimo".\nGovoreći o fiskalnoj konsolidaciji, koja je preduslov za dalji rast, on je ukazao da programi zasnovani na štednji obično zemlju guraju u recesiju, ali je u Srbiji zapravo trend negativnog rasta prešao u pozitivan.\n"Preokrenuli smo dinamiku rasta, napravili smo zaokret", konstatovao je dodajući da su uz smanjene rashode i prihodi povećani, a pre svega prihod od poreza je oo 20 odsto veći.


Mekejleb 'zaboravio' Srbiju - Sportske.net\nMekejleb 'zaboravio' Srbiju\nAmerikanac sa makedonskim pasošem tvrdi da je izgubio kontakte sa bivšim saigračima iz Partizana, te da nije upoznat sa kvalitetima srpske reprezentacije protiv koje će večeras na megdan u okviru trećeg kola grupne faze EP u Sloveniji.\nNekadašnji plejmejker Partizana nije poput većine, bar kada su u pitanju osećanja koja se tiču zemlje u kojoj je proveo deo svoje karijere.\nIako je sa klubom iz Humske osvajao trofeje, živeo u Beogradu, i bio upoznat sa srpskom košarkom, uoči večerašnjeg duela Makedonije i Srbije, Lester Bo Mekejleb tvrdi da igra bez ikakvih emocija.\n"Šta god da se dogodi na utakmici Makedonija - Srbija, neće biti ništa lično. Srbi imaju dobar tim, mi imamo dobar i to je to. Verujem samo da će biti dobra utakmica" kazao je Mekejleb u Jesenicama.\nNa pitanje da li je do sada imao prilike da se upozna sa kvalitetom košarkaške reprezentacije Srbije, Mekejleb je negativno odgovorio.\n"Ne, nisam znao ništa o vašem timu" kazao je Amerikanac.\nIpak, sudbina je tako htela da tokom leta i jeseni zaigra protiv Srbije a kasnije i protiv svog bivšeg kluba u grupnoj fazi Evrolige a u dresu Fenerbahčea.\n"Bio sam u Beogradu, ali do sada nisam gledao Partizan. Doći ću sledeće sezone i igraću tamo. Imaću priliku da se vidim sa bivšim trenerom, da upoznam neke nove igrače... Ne znam kako ću biti dočekan u 'Pioniru', videćemo šta će se dogoditi kada dođem. Još nijednom nisam igrao tamo od kada sam otišao iz Partizana" zaključio je plejmejker reprezentacije Makedonije.\nDuel Srbije i Makedonije igra se večeras sa početkom od 21 čas. Reprezentacija Srbije ima dva trijumfa nakon dva kola dok je Makedonija poslednja na tabeli sa dva boda ali bez trijumfa.


Vučiću tri puta manje od Kolinde: Koliko zaista zarađuju predsednici u regionu\nMnogi ljudi pate od ovoga, a ni ne znaju da se leči seksom\nTanjug 20. avgusta 2018. 12:37\nBEOGRAD – Predsednik Slovenije Borut Pahor ima najveću mesečnu platu među predsednicima iz regiona, dok najmanju prima njegov kolega iz Srbije Aleksandar Vučić, prenosi hrvatski studio televizije N1, pozivajući se na pisanje podgoričke Pobjede.\nPlata predsednika Slovenije na mesečnom nivou, kako se navodi u njegovoj imovinskoj karti, iznosi 3.322 evra, a s druge strane, predsednik Srbije Aleksandar Vučić mesečno prima čak tri puta manje, odnosno 1.083 evra.\nViše od 3.000 evra iznose mesečna primanja hrvatske predsednice Kolinde Grabar Kitarović, ali i članova Predsedništva Bosne i Hercegovine.\nPrema podacima hrvatskog Poverenstva za odlučivanje o sukobu interesa, Grabar Kitarović ima neto platu od 3.276 evra, dok članovi Predsedništva BiH u proseku zarađuju 3.091 evro mesečno.\nPrema podacima Centralne izborne komisije BiH, članovi Predsedništva te zemlje Bakir Izetbegović, Dragan Čović i Mladen Ivanić primaju 2.862 evra, 2.874 evra i 3.536 evra mesečno, respektivno.\nPredsednika ismejali jer nije umeo da stavi zaštitnu masku (video)\nSin Aleksandra Vučića zaražen koronavirusom, primljen na Infektivnu…\nOstvaren srpski san: Joj što volim ovaj režim, plata ide, a ja…\nNajviše zarađuju zaposleni na Vračaru, a evo gde je plata najmanja\nMesečnu platu u iznosu od 2.873 evra prima i kosovski predsednik Hašim Tači.\nPremda na sajtu Agencije za sprečavanje korupcije Crne Gore još nisu objavljeni podaci o mesečnim primanjima predsednika Crne Gore Mila Đukanovića, poznato je da je njegov prethodnik na toj poziciji mesečno zarađivao oko 2.420 evra, pa se zaključuje da toliko iznosi i Đukanovićeva mesečna zarada, navodi se u tekstu.\nManje od 2.000 evra mesečno zarađuju predsednici Albanije, Ilir Meta, čija plata iznosi 1.425 evra i Makedonije, Đorđe Ivanov, koji zarađuje 1.250 evra.\nU tekstu se takođe napominje da plate predsednika daleko nadilaze prosečna mesečna neto primanja u regionu, pri čemu su rekorderi kosovski predsednik i trojica članova Predsedništva Bosne i Hercegovine.\nMesečna zarada Hašima Tačija je, kako se navodi, gotovo osam puta viša od prosečne plate na Kosovu, a Bakira Izetbegovića, Dragana Čovića i Mladena Ivanića sedam puta viša u odnosu na prosek u Bosni i Hercegovini.\nGrabar Kitarović, Ivanov i Pahor imaju trostruko više plate od prosečne u Hrvatskoj, odnosno Makedoniji i Sloveniji, dok je plata predsednika Srbije Aleksandra Vučića duplo viša u odnosu na prosečnu platu u Srbiji.\nPrema službenim podacima, najveće prosečne plate u regionu imaju Slovenija i Hrvatska, a najniže Makedonija i Bosna i Hercegovina.\nTači: Kosovo i Albanija moraju u potpunosti otvoriti granice\nUprkos najavi, državljani Austrije vraćeni sa granice\nĐukanović i Radman:Važno snaženje zajedništva\nAhmeti: Vreme je da Albanac bude premijer S. Makedonije\nBiH:Granična policija sprečila više od 170 ilegalnih prelaza\nOEBS pozdravio sporazum o izbornoj reformi u Albaniji\nSlovenija uskoro otvara granice sa Italijom\nŠkoro planira formiranje Ministarstva sreće\nZaustavi policajac crnca iz UN na Kosovu, zatraži vozačku dozvolu i kaže:\n- Gospodine Driveru, vozili ste prebrzo.


Srbija: Parlamentarni i lokalni izbori 26. aprila - Snews\nBy SNews 4. Marta 2020. 170\nU Srbiji će 26. aprila 2020. godine biti održani parlamentarni i lokalni izbori.\nPredsjednik Srbije Aleksandar Vučić raspisao je danas redovne parlamentarne izbore za 26. april. Jutros je predsjednica Skupštine Srbije Maja Gojković raspisala redovne lokalne izbore.\nVučić je skladu sa Ustavom potpisao odluku o raspisivanju izbora za narodne poslanike. On je svim učesnicima poželio uspjeh, da se, kako je naveo prije svega da tog dana, ali i u čitavoj kampanji koja će biti duga bude demokratka atmosfera, politički protivnici poštuju, da izlaze sa različitim stavovima, da kampanja bude borbena, ali mirna, i da ljudi mogu da donesu najbolji sud “o politici koja je prethodila, ali i o politici koja treba da doprinese boljoj budućnosti za građane”.\nGrađani Srbije za novi saziv parlamenta će birati 250 poslanika.\nPredsjednica Narodne skupštine Republike Srbije Maja Gojković koja je potpisala odluku o raspisivanju izbora za odbornike skupština gradova i skupština opština u Republici Srbiji, u Domu Narodne skupštine, je naglasila da se odluka o raspisivanju izbora ne odnosi na skupštine gradova Zaječara, Bora i Beograda i skupštine opština Kosjerić, Lučani, Aranđelovac, Negotin, Majdanpek, Mionica, Medveđa, Preševo, Kula, Doljevac, Kladovo i Smederevska Palanka, u kojima su održani vanredni izbori u periodu od 2017. do 2019. godine.\nGojković je pozvala građane da iskoristite svoje građansko pravo i izađu na redovne izbore 26. aprila, gdje će imati priliku da svojim glasom u demokratskom izbornom procesu odluče o budućnosti lokalnih samouprava i njihovom daljem razvoju.\nRokovi za sprovođenje izbornih radnji počinju da teku od dana stupanja na snagu ove odluke. Izbore za odbornike skupština gradova i opština će sprovesti organi za sprovođenje izbora, na osnovu odredaba Zakona o lokalnim izborima.\nOdluka o raspisivanju izbora stupa na snagu danom objavljivanja u “Službenom glasniku Republike Srbije”.\n– Svaki birač slobodan da odluči da li će izaći na izbore ili ne\nIzbori se sprovode u Republici Srbiji kao jednoj izbornoj jedinici, glasanjem za izborne liste uz primenu proporcionalnog izbornog sistema, odnosno raspodelom poslaničkih mandata srazmerno broju glasova koje su dobile izborne liste.\nU Srbiji je ostvarivanje izbornog prava je apsolutno slobodno. To znači da je svaki birač slobodan da odluči da li će izaći na izbore ili ne.\n“Stoga, niko nema pravo da sprečava ili primorava bilo koga da glasa, da poziva na odgovornost zbog glasanja ili da od birača traži da se izjasni za koga je glasao ili zašto nije glasao”, navodi Republička izborna komisija (RIK) u svojim izbornim pravilima.\nKandidate za narodne poslanike mogu da predlažu registrovane političke stranke, koalicije političkih stranaka ili grupe građana.\nKandidovanje se vrši podnošenjem izbornih lista Republičkoj izbornoj komisiji, najkasnije 15 dana prije dana izbora. Uz izbornu listu, svaki podnosilac je dužan da dostavi i zakonom propisanu dokumentaciju, kao i najmanje 10.000 sudski ovjerenih izjava birača da svojim potpisom podržavaju tu izbornu listu.\nNa izbornoj listi može da bude najviše 250 kandidata, koliko se i bira narodnih poslanika. Na izbornoj listi među svaka tri kandidata po redosledu na listi (prva tri mjesta, druga tri mjesta i tako do kraja liste) mora da se nalazi najmanje po jedan kandidat – pripadnik onog pola koji je manje zastupljen na listi.\nTagovi: izbori 2020 lokalni izbori 2020. parlamentarni izbori 2020 Srbija\n„Presretač“ zaustavio vozača koji je vozio brzinom 231,2 kilometra na sat


Kina bi za tri godine mogla istisnuti Sjedinjene Države sa pozicije zemlje s najvećim brojem zahteva za registracijom međunarodnih patenata u svetu, objavile su Ujedinjene nacije.\nProšle godine u svetu je podneto rekordnih 243.500 zahteva za registracijom međunarodnih patenata, što predstavlja povećanje od 4,5 odsto u odnosu na godinu dana ranije, saopštila je u godišnjem izveštaju Svetska organizacija za intelektualnu svojinu (WIPO).\nTi patenti "predstavljaju najbolju novu tehnologiju u svetu čiji se obrisi danas naziru", kazao je šef WIPO-a Francis Gurry.\nSAD je s podnetih 56.624 zahteva zadržao vodeće mesto na listi zemalja na kojem se nalaze već četiri decenije, objavio je WIPO.\nPovećanje broja zahteva na globalnom nivou predvodila je, ipak, Kina, koja je pretekla Japan i zauzela drugo mesto, napominju u toj organizaciji.\nKineske kompanije i građani su podneli ukupno 48.882 zahteva za registracijom međunarodnih patenata, 13,4 odsto više nego godinu dana ranije. Samo je azijski div u 2017. godini beležio dvocifren rast broja zahteva, kao i svake godine od 2003.\n"Nastave li se ti trendovi, Kina bi trebala preteći SAD u roku od tri godine i postati najveći izvor zahteva podnetih u skladu s WIPO-vom Poveljom o saradnji na području patenata", ističu iz te UN-ove agencije.\n"Nemoguće je ne primetiti neverovatan preobražaj kineske ekonomije, kao i da je Kina izrasla iz pozicije pretežnog korisnika tehnologija u njihovog proizvođača", ističe zvaničnik WIPO-a.\nOn nije želeo da odgovori na pitanje da li je opravdano strahovanje američkog predsednika Donalda Trampa od kineske konkurencije, ali je kazao da je "Kina postala veliki konkurent na području tehnologije".\nGlobalnu listu kompanija s najvećim brojem zahteva predvode dve kineske telekomunikacione kompanije – “Huawei Technologies”, sa 4.024 zahteva, i “ZTE Corporation”, sa 2.965 zahteva.\nSlede američki “Intel Corporation” sa 2.637 zahteva i japanski “Mitsubishi Electric Corporation” sa 2.521 zahtevom, pokazuje WIPO izveštaj.\nKina pozvala SAD da izbegnu trgovinski rat\nNajveći kineski investitor u vetroparkove stiže u Srbiju\nTramp uvodi carine od 60 milijardi dolara na kinesku robu


Zasnivanju organske proizvodnje – korak po korak - Agro TV\nPočetna Agro svet Zasnivanju organske proizvodnje – korak po korak\nZasnivanju organske proizvodnje – korak po korak\nProcedura sertifikacije organske proizvodnje započinje se izborom sertifikacione kuće, kojoj se podnosi prijava za uključivanje u organsku proizvodnju. Na osnovu te prijave, sertifikaciona kuća će sastaviti Ugovor i dodeliti evidencioni broj.\nPodaci koji se navedu u prijavi moraju biti precizni i tačni, jer su to podaci koje će kontrolna organizacija proveravati na terenu.\nSertifikacione kuće su dužne da obave jednu kontrolu, međutim, po proceni rizika može doći i do vanrednih kontrola. Razlika između redovne i vanredne kontrole je u tome da pri vanrednoj kontroli nisu u obavezi da najave dolazak, već sami odlaze na njivu i vrše kontrolu.


ŠOJGU: Srbiju niko ne sme da pipne, branićemo je svim silama! | Vestinet.rs\nPočetna TEMA DANA\tŠOJGU: Srbiju niko ne sme da pipne, branićemo je svim silama!\nŠOJGU: Srbiju niko ne sme da pipne, branićemo je svim silama!\n– Rusija vidi Srbiju kao pouzdanog, proverenog partnera koji se takođe vodi osnovnim principima međunarodne bezbednosti.\nNažalost, svet danas nije mirniji i stabilniji, a svi oni silni događaji poslednjih decenija povezani sa „obojenim revolucijama“ i raznim vrstama invazija i nasilnog obaranja rukovodstva zemalja nisu doveli ni do čega dobrog – istakao je Šojgu, i naglasio odlučnost Rusije da maksimalno pomogne Srbiji.\n– Srbija je posvećena vojnoj neutralnosti, a naš napredak u pregovorima za članstvo u EU nikako ne umanjuje saradnju sa Rusijom.\nPomoć koju nam Moskva pruža u borbi za očuvanje teritorijalnog integriteta i suvereniteta na Kosovu jeste od izuzetne važnosti, posebno u trenucima sve grubljeg ugrožavanja nacionalnih interesa.\nI pored neumesnih izjava koje dolaze iz susedstva, Srbija kao lider u regionu nastavlja da bude promoter stabilnosti u ovom delu Evrope – naglasio je Đorđević.\n– Rusi su na razne načine spremni da priskoče u pomoć Beogradu, pa i u slučaju da nam treba odbrana od „obojenih revolucija“. Evidentno je da smo izloženi ozbiljnom udaru, a Rusi najbolje znaju šta to znači jer su i sami doživeli nešto slično.\nSvaka zemlja koja je prijatelj sa Moskvom izložena je udaru „narandžastih snaga“, koje imaju nameru da dovedu i instaliraju garnutiru vlasti koja će delovati protiv Rusije. Zato Rusi žele da nam pomognu jer „obojena revolucija“ nikom dobro nije donela.\nUostalom, Rusija je svesna da je to upereno i protiv nje, jer bi obaranje prijateljske vlasti u Beogradu značilo da dobijaju još jednog neprijatelja – zaključuje Anđelković.


Sa protesta u Beogradu; Ilustrativna fotografija\nPredstavnici oko 70 udruženja i grupa građana koji vrše vlast ili su opozicija u isto toliko gradova i opština u Srbiji, a koji se, kako navode, zalažu za proevropske standarde i približavanje države EU, poručili su sa skupa u Beogradu da ne žele da iznevere svoje birače i građane koji žele demokratsku opciju na lokalnim izborima, zbog čega se, kako su naveli, zalažu za izlazak na izbore, prenosi agencija Beta.\nPredstavnici organizacije "Srbija 21" koja je organizator ovog skupa na kome se razgovaralo o predstojećim izborima, kažu istvoremeno da još nisu doneli odluku o tome da li će i oni učestvovati u izborima, prenosi TV N1.\nKako je navedeno, o tome će doneti konačnu odluku doneti u narednim nedeljama, nakon razgovora sa građanima i predstavnicima ostalih lokalnih samouprava. Dilema je, kako se dodaje, da li se „boriti kroz lokalne odbore kako bi bili prisutni u institucijama ili prepustiti sve Srpskoj naprednoj stranci“.\nUčesnici skupa su istovremeno pozvali opozicione stranke da preispitaju svoju odluku o bojkotu izbora.\nOpozicioni narodni poslanik Marko Đurišić je rekao da u Srbiji "ne postoji više ništa što ne zavisi od političke volje i da Srbija mora da se vrati na put razvoja modernih evropskih država, što je put sa koga se skrenulo pre osam godina", kao i da građani očekuju da se za to bore političari kao izabrani predstavnici, u njihovo ime.\nBivši vojvođanski sekretar za nauku i tehnološki razvoj Vladimir Pavlov je rekao da govori "u ime tihe većine onih koji se ne slažu sa odlukom nekih ljudi donetom usred leta da se bojkotuju izbori, što nema nikakve veze sa interesima Novog Sada".\n"U Novom Sadu su na predsedničkim izborima 2017. godine od 197 biračkih mesta na 118 pobedili građanski kandidati, odnosno oni koji nisu bili iz SNS. Kome predajemo taj grad bez borbe? Ne vidim razloge da verujem ljudima koji misle da bez borbe može nešto da se uradi", kazao je Pavlov dodajući da izborni uslovi nisu ništa gori nego 2017.\nPredsednik Grupe građana "Čačak je naš" Dragan Bisinić je rekao da je situacija u tom gradu dokaz da "evolucija ne ide uvek na bolje, budući da u skupštini grada Čačka nema nijednog odbornika iz građanske opcije, niti na vlasti niti u opoziciji".\nVećina učesnika skupa održanog u Beogradu, potpisnici su "Deklaracije o političkoj budućnosti moderne evropske Srbije" organizacije "Srbija 21" iz novembra prošle godine, kojom su se obavezali da se zalažu za izgradnju snažnih institucija demokratskog društva, za uspostavljanje pune saradnje sa susedima i za medijske slobode.


‘Protekta’ održala konferenciju povodom završetka projekta ‘Banka Hrane Niš’ | MediaPress\nOrganizacija PROTECTA je održala konferenciju za medije kako bi upoznali javnost sa aktivnostima sprovedenim u okviru projekta „Banka Hrane Niš“ i planovima ove novoosnovane humanitarne organizacije.\nInicijativu za osnivanje Banke Hrane Niš ie podržao Grad Niš i program Ujedinjenih Nacija za razvoj (UNDP), u okviru Platforme za odgovorno upravljanje javnim finansijama koju finansira vlada Švedske.\nDo sada realizovane aktivnosti su obuhvatile informisanje javnosti i podizanje svesti građana o uticaju otpada od hrane na kvalitet života i životne sredine; Kreiranje mehanizma za smanjivanje otpada od hrane u skladu sa principima cirkularne ekonomije na teritoriji grada Niša i registrovanje i uspostavljanje same Banke Hrane Niš. Uspostavljena je i uspešna saradnja sa Bankama hrane u regionu, pre svega bankama hrane Makedonije i Bosne i Hercegovine, a Banka Hrane Niš je dobila poziv da kao najmlađa Banka hrane u regionu postane članica Federacije Banaka Hrane Srbije. Do sada je organizovana i jedna distribucija hrane koja je obuhvatila kao korisnike humanitarna udruženja iz Niša, Svrljiga i Doljevca.\nPromoteri Banke Hrane Niš su poznati niški TV voditelj Dragan Žika Stojanović, glumac Narodnog pozorišta Miroljub Riki Nedović i pevač grupe Kerber Goran Gale Šepa, a svi zainteresovani građani koji žele da saznaju više o bankama hrane kao održivom rešenju za socijalne i ekološke probleme mogu pogledati edukativni film na tu temu.\nJedan od osnovnih ciljeva Banke Hrane Niš je sprečavanje rasipanja i bacanje hrane, a misija podrazumeva širenja kulture davanja, promovisanje solidarnosti među građanima, podizanje svesti o problemu siromaštva u Srbiji i podsticanje društveno-odgovornog poslovanja i širenje filantropije. Banka Hrane Niš funkcioniše po principima po kojima funkcionišu sve Banke hrane u svetu, što podrazumeva prikupljanje donacija u hrani od strane kompanija koje se bave proizvodnjom, distribucijom i prodajom hrane i dalja distribucija te hrane preko institucija i organizacija do krajnih korisnika. Banka hrane Niš neće vršiti distribuciju hrane direktno ugroženim licima, već će to činiti posredstvom uspostavljenih mehanizama u saradnji sa mrežom lokalnih udruženja i socijalnih ustanova koje rade sa siromašnom populacijom (domovi i zavodi za decu, prihvatilista za decu i odrasla lica, humanitarne organizacije idr.).\nPROTECTA je i ovog puta pozvala sve zainteresovane privredne subjekte i građane da podrže rad „Banke Hrane Niš“ i na taj način utiču na smanjenje bacanja i rasipanja hrane, a u cilju zadovoljenja osnovnih životnih potreba najsiromašnijeg dela stanovništva.\nTag:Banka Hrane Nišgrad NishranaProgram Ujedinjenih NacijaPromoteri Banke Hrane NišPROTECTAUNDP\nUlična informativna kampanja ‘Osnaženi – Ohrabreni – Ujedinjeni protiv predrasuda’\nU Nišu je u organizaciji PROTECTA-e održana informativna kampanja u okvir\nMinistar Novica Tončev susreo se juče u Vladi Republike Srbije, sa stalno


Баштина је златни рудник Србије\nU CENTRU pažnje konferencije koju su prošle nedelje u Beogradu organizovali „Evropa nostra“ i njen ogranak u Srbiji, uz podršku EU, bila je predstojeća Evropska godina kulturnog nasleđa. U tom kontekstu, stručnjaci iz svih zemalja Jugoistočne Evrope, ali i iz Austrije, Belgije, Velike Britanije, Grčke, Estonije, Francuske, Finske, Holandije, Jermenije, Ukrajine, kao i predstavnici Evropske komisije iz Brisela, razgovarali su o potrebi integralnog, sveobuhvatnog pristupa kulturnoj baštini, kao i o strateškom resursu i kapitalu Srbije, šire regije i čitave Evrope.\n– Očuvanje baštine je zajednička odgovornost organa vlasti, stručnih službi i samih građana – kaže sa „Novosti“ Sneška Kvadvlih Mihailović, generalni sekretar „Evropa nostre“, organizacije na čijem čelu proslavljeni Plasido Domingo. – Na tom planu Srbija i čitava regija još uvek zaostaju za ostalim delovima Evrope. Naša konferencija je međutim pokazala da je potencijal znanja i kreativne energije, posebno kod mlade generacije, ogroman. Treba to iskoristiti!\nU Evropskoj godini kulturnog nasleđa, smatra naša sagovornica, Srbija ne sme da propusti zlatnu priliku da pokaže da je njena kulturna baština sastavni deo raskošne riznice baštine čitave Evrope:\n– Ta riznica je naše zajedničko blago, ali i zajednička odgovornost – nastavlja Kvadvlih Mihailovićeva. – Ona je suštinski temelj čitavog procesa evropske integracije i pomaže da gradimo mostove, a ne zidove, između bližih i daljih suseda sa kojima delimo raznovrsnu ali zajedničku kulturu i uzburkanu, ali duboko isprepletanu istoriju. Dakle, treba iskoristiti narednu godinu da se kulturna baština kao vezivno tkivo između Srbije i ostatka Evrope stavi u središte pažnje, kako politike, prioriteta i investicija nove vlade Srbije, tako i najšire javnosti.\nU junu 2018. „Evropa nostra“ će organizovati Evropski samit posvećen kulturnoj baštini, na koji će biti pozvani budući kancelar Nemačke i novi predsednik Francuske Makron, a očekuju da će na tom velikom skupu učestvovati i predstavnici Srbije i čitave regije.\n– Potencijali Srbije su ogromni – tvrdi naša sagovornica. – Kulturna, istorijska i prirodna blaga ovog prostora su neprocenjiva. To je pravi zlatni rudnik Srbije, kako u gradskim tako i u seoskim orkuženjima. Taj rudnik treba, naravno, iskoristiti, ali na pravi način, uz puno poznavanje i poštovanje suštinskog značenja, autentičnosti i duše te kulturne baštine. Baština se ne sme jeftino eksploatisati zarad kratkoročne dobiti. To se posebno odnosi na kompleksne celine istorijskih gradova kojima Srbija obiluje.\nNaša sagovornica napominje i da je prošle godine, na inicijativu Federike Mogerini i Tibora Navračića, evropskog komesara za kulturu, EU prvi put usvojila strategiju uključivanja kulture i u odnose sa trećim zemljama, kako sa kandidatima za učlanjenje tako i sa ostatkom sveta, što otvara nemale mogućnosti za našu zemlju.\n– Nova vlada Srbije, kao i gradovi u Srbiji trebalo bi da postave projekte vezane za kulturnu baštinu na mnogo viši nivo prioriteta. Takve projekte treba videti kao izuzetno važne dugoročne investicije, kako za održivi razvoj društva i ekonomije u Srbiji, tako i za uspešniju integraciju u evropske procese. To bi bilo potpuno u skladu sa pomenutom politikom EU, a i sa zaključcima naše studije „Kulturno nasleđe vredi Evropi“ koja je prezentirana na konferenciji u Beogradu – zaključuje naša sagovornica.\nPIROT I BAČ\nPROŠLE nedelje Delegacija EU je objavila da će finansirati s pola miliona evra obnovu tvrđave u Pirotu – kaže sagovornica.\n– To je zaista sjajna vest! Proteklih godina je Evropska unija finansirala seriju projekata, uključujući i sjajan projekat revitalizacije izuzetne istorijske, umetničke i prirodne baštine u oblasti Bača u Vojvodini.\nZNAČAJNA evropska nagrada koju je „Evropa nostra“, zajedno sa EU, prošle godine dodelila za istraživački projekat oko revitalizacije kamenog sela Gostuša u magičnom predelu Stare planine, primer je da se naše poruke odnose i na seoske predele, kojima Srbija obiluje – tvrdi Sneška Kvadvlih Mihailović. – Treba ih prepoznati kao dragulje i sačuvati za dobrobit lokalnog stanovništva, ali i kao „magnet“ za turiste. Kad se sve to poveže sa čuvenim gostoprimstvom i bogatstvom nematerijalne baštine, budućnost Srbije u Evropi izgleda mnogo svetlije nego što se to možda danas mnogima čini.


Vučić najavio promene u Vladi Srbije | N1 Srbija\n17.01.2020. |10.11 >10.46 |\nPredsednik Srbije i lider Srpske napredne stranke (SNS) Aleksandar Vučić izjavio je da će izbori biti održani 19. ili 26. aprila. On je dodao da će 60 odsto lista na lokalu voditi drugi ljudi u odnosu na protekle četiri godine i najavio "ogromne promene" u Vladi Srbije, ako SNS dobije poverenje građana.\n"To su velike promene", konstatovao je Vučić za TV Prva i dodao da, kao lider stranke, ima pravo da pravi rez i među ministrima jer je fer prema svakome od njih.\nOn je rekao i da zbog lošeg vazduha, ne kritikuje rad ministra za zaštitu životne sredine Gorana Trivana "zato što je iz Socijalističke partije Srbije", već da misli "da ima pravo na to zato što je fer prema svima u Vladi i zato što je štitio svakoga od njih kada su napadnuti".\n"Štitim svakog od njih, kada su napadnuti, snažnije se borim za njih i njihove interese nego oni sami. Vlada radi težak posao, a lako je svakome da nešto dobaci i pljune. Biće ogromne promena u Vladi Srbije, ako SNS dobije poverenje", rekao je Vučić.\nOn je naveo i primer da je stranka promenila četiri svoja potpredsednika.\n"Što se Vlade tiče, bilo je promena, ali ne značajnih, a to će biti slučaj ubuduće", rekao je Vučić.\nPonovo kritikovao tužioce i sudije\nAleksandar Vučić ponovo je kritikovao tužioce i sudije jer smatra da pravosudni sistem, i pored dokaza koje dobija od policije, ne radi dovoljno efikasno svoj posao, ali je dodao da ne može ništa da promeni jer bi ga svi optužili da se meša u nezavisnost sudstva.\nVučić je rekao da on kao predsednik nema mogućnosti da menja stvari, jer postoji stalnost pravosudne funkcije pa im "ne može niko ništa", a da bi u suprotnom dobio kritike i iz zemlje i iz Evropske unije.\n"Postoji čovek koji kaže da mu je drugi čovek platio i naredio da ubije nekog čoveka, ali oni ne žele da ga uzmu kao zaštićenog svedoka", rekao je Vučić i ponovio da "postoji Filip Korać koji organizuje prodaju droge deci u školama u Srbiji, a da je srpsko pravosuđe obustavilo postupak protiv njega".\nPrema njegovim rečima, čak i kada policija pribavi dovoljno dokaza i prosledi ih tužilaštvu i sudu, u pravosuđu uvek pronađu neke procesne smetnje.\n"Ali ja ne mogu da promenim ni sudiju, ni tužioca ni policajca jer će reći da utičem na pravosuđe. Imaju stalnost pravosudne funkcije i ne može im niko ništa", rekao je on.\nPrema njegovim rečima, u drugim zemljama, poput Francuske izvršna vlast bira tužioce i sudije, pa predsednik i odgovara zbog toga kakvi su, ali da međunarodna zajednice i domaća javnost ne bi dozvolila da se tako nešto primeni i u Srbiji.\n"Ja sam rekao francuskom predsedniku, u ponoć u Jelisejskoj palati: 'Slušaj, bre, ti Emanuel... Vi sada ne bi ni mogli da otvorite poglavlje 23 i 24", rekao je Vučić.\nNije mu jasna suština afere "Jovanjica"\nPredsednik Srbije izjavio je da mu nije jasno šta je suština afere "Jovanjica", da nikada nije bio u kontaktu sa osumnjičenim za uzgajanje marihuane na tom poljoprivrednom dobru Predragom Koluvijom, a da se "slučajno dogodilo da ni njegov brat Andrej baš nikada nije bio u kontaktu sa Koluvijom".\nVučić je na TV Prva rekao da u telefonu Andreja Vučića nije bilo dokaza da ga je zvao Koluvija nakon hapšenja.\n"Ja kažem narodu, nikakvog kontakta nije bilo. Šta sad s tim sta da radimo sa notornom izmisljotinom? Šta bi pogrešio da sam otišao da posetim imanje uspešnog privrednika koji gaji paradajz? Šta je problem sa tim, šta je afera? Mora da izađe policija ili tužilastvo, po krivičnoj prijavi Tužilastvu za organizovani kriminal i čekamo da oni kažu", rekao je Vučić.\nOn je rekao da će "od laži da se odbrani zato što ljudi znaju da je to istina".\n"Nemoguće da slažete da nije postojao nijedan kontakt, nemoguće je da sakrijete telefonski poziv", kazao je Vučić.\nOn je rekao da neće tužiti medije koji njega i njegovog brata dovode u vezu sa slučajem uzgajanja marihuane na poljoprivrednom dobru "Jovanjica", koje je dobijalo subvencije od države za proizvodnju organske hrane, "zato što je čovek koji nije tužio nijedan medij ni za jednu od milion laži".\nVeruje da Zorana Mihajlović nema veze sa aferom\nPredsednik Srbije ponovio je da veruje da ministarka građevinarstva, saobraćaja i infrastrukture Zorana Mihajlović nema veze sa aferom direktora Infrastruktura železnica zbog primanja mita i upitao šta je aferom predsednika opštine Stari grad Marka Bastaća.\nVenčani kum Marka Bastaća, Lazar Lešnjak, krajem oktobra obratio se medijma sa tvrdnjama da je Bastać uzimao novac od investitora koji su bespravno gradili u Starom gradu, da mu je takav novac nošen u kovertama i da ga je Bastać pretukao kad mu ga jednom nije doneo.\n"Ako Zorana Mihajlović ima neke veze neka se dokaže. Šta treba, kao Bastać da joj stravim kesu na glavu, da je ošamarim i da sud kaže da nema dovoljno dokaza", kazao je Vučić.\nSa Đukanovićem u pristojnim odnosima\nAleksandar Vučić izjavio je da je sa predsednikom Crne Gore Milom Đukanovićem "u pristojnim odnosima, uprkos tome što imaju različite interese".\nOn je na pitanje TV Prva u kakvim je odnosima sa Đukanovićem nakon dešavanja u vezi sa uvođenjem crnogorskog Zakona o slobodi veroispovesti, rekao da to ne narušava pristojne odnose, ali da su im interesi različiti.\nVučić je rekao i da je Zakon o slobodi veroispovesti napad na "srpsku crkvu", a ne na Mitropoliju crnogorsko-primorsku ni eparhije.\n"Plašim se da se polako briše ime srpske crkve u Crnoj Gori i da će ostati neke mitropolije i eparhije", rekao je Vučić.\nOn je kazao da Srba u Crnoj Gori ima 28,73 odsto i da je velika borba jer pokušavaju da smanje taj broj.\n"To se radi kampanjama, snimanjima filmova o Božićnoj pobuni (iz 1919. godine), snimanjem raznih serija. Sve falsifikati istorijski", rekao je Vučić.\nNe očekuje poziv na inauguraciju Milanovića\nPredsednik Vučić je rekao da ne očekuje poziv na inaugiraciju novog predsednika Hrvatske Zorana Milanovića.\n"Ja ne očekujem ništa. Zanima me samo šta mogu da urade za Srbe i šta mi možemo da uradimo za Hrvate", rekao je Vučić.\nMilanović je sinoć izjavio je da će njegova inauguracija biti održana 18. februara u kabinetu predsednika na Pantovčaku i najavio da će biti pozvani samo oni za koje smatra da treba da budu tamo, bez stranih gostiju, garde, straže i predsedničke lente.\nVlada Srbije Aleksandar Vučić SNS\nNajodvratniji si u istoriji Srbije\nJovanjica-sramota je ovo sto prica i vrapci znaju da drzava stoji iza ovog narko bosa, Djukanovic-Ne sme da pisne Djukanovicu, cinjenica je da se do sada nije oglasio, a znamo kad to sme koliko voli to da radi, Milanovic-Nece pozvati nikoga na inauguraciju, bice to skroman cin bez pompi i laznog marketinga... Sve ostalo je lagarija napred napomenutog premijera, predsednika, vrhovnog komandanta, sefa i sve sto jeste, a ne bi trebao da bude....\nMračni srednji vek..\nZelenović odlučio da izađe na izbore u Šapcu\nPSG i LSV traže da tužilaštvo procesuira osobe koje su pretile migrantima\nPreminuo Zoran Modli 12:24 h\n12:24 h | Vesti\nPSG i LSV traže da tužilaštvo procesuira osobe koje su pretile migrantima 12:13 h


Merkel ne menja kurs uprkos lošem izbornom rezultatu\nM. K. 5. septembra 2016. 17:57\nNemačka kancelarka Angela Merkel preuzela je deo odgovornosti za poraz njene stranke na izborima u pokrajini Meklenburg Zapadna Pomeranija, ali je i danas snažno branila svoju migrantsku politiku iako želi da povrati poverenje glasača.\nMerkelova Hrišćansko-demokratska unija završila je na trećem mestu – iza nacionalističke i antiimigracione Alternative za Nemačku (AfD), koja je ušla u parlament te pokrajine koja se smatra političkom bazom nemačke kancelarke.\nRezultati ovih izbora najverovatnije će pojačati tenzije u vladajućoj koaliciji, ocenila je agencija AP, dodajući da oni ipak ne predstavljaju direktnu pretnju za 62-godišnju Merkel, koja predvodi Nemačku od 2005. godine.\nNajjača snaga u Meklenburg ostaju socijaldemokrate levog centra, partneri Merkelove u vladi\n„Sada svi moramo da razmotrimo kako ćemo da povratimo poverenje, ja pre svih“, rekla je Merkel novinarima na marginama samita G20 u Kini.\n„Ja sam lider partije, ja sam kancelarka – te dve stvari ne možete da odvojite u očima ljudi, tako da sam naravno i ja odgovorna“, kazala je Merkel.\nNemačka kancelarka je, međutim, istakla da veruje da su odluke koje je donela bile dobre.\nU međuvremenu, nemački vicekancelar Zigmar Gabrijel – lider socijaldemokrata i najverovatniji protivnik Merkelovoj na sledećim izborima – optužio je konzervativce da previše sporo odgovaraju na migrantsku krizu.\n„Jednostavno smo potrošili mnogo vremena na nepotrebne rasprave“, rekao je Gabrijel, tvrdeći da je Merkel kriva jer je „samo ponavljala “mi to možemo“, a da to nije i čcinila“.\nMerkelova je navela da je nezadovoljna rezultatima izbora i da je svesna da joj je pad popularnosti donela migraciona politika.\nMerkelova je dodala da „ipak to ne umanjuje ispravnost njenih odluka“ kao i da je „neophodno da Nemačka nastavi da rešava to pitanje“.\nS druge strane, lideri AfD poručuju je da je ovakav rezultat mogući početak kraja vladavine kancelarke Angele Merkel.\nOvo su bili prvi od pet regionalnih izbora pred savezne izbore za godinu dana.\nIzgleda da samo visoke carine na proizvode iz Nemacke mogu da probude Merkelovu iz kome.\nFrancuska: Pucnjava u Strazburu; jedan mrtav, troje ranjenih\nMelanija Tamp sa marincima prikuplja igračke sa decu\nNeobična nezgoda u Nemačkoj, čokolada preplavila ulicu\nTusk: EU želi da pomogne britanskoj premijerki ali ne zna…


Nadležne institucije obavezne uklanjati ambroziju – Glas TK\nNadležne institucije obavezne uklanjati ambroziju\nredakcija 21. August 2021.\nVlada FBiH je usvojila izvještaj o provođenju Akcionog plana za upoznavanje javnosti, uništavanje i suzbijanje širenja ambrozije na području Federacije BiH, koji je sačinilo Federalno ministarstvo okoliša i turizma.\nSve institucije odgovorne za provođenje Odluke o mjerama za sprječavanje širenja i uništavanje korovske biljne vrste ambrozija na području Federacije BiH obavezne su da ispunjavaju zadate obaveze u skladu sa svojim nadležnostima, planiraju finansijska sredstava i, najkasnije do četvrtog mjeseca 2022. godine podnesu izvještaje.\nVlada je zadužila Fond za zaštitu okoliša FBiH da i u 2022. godini planira Lot za suzbijanje širenja i uništavanja ambrozije na području Federacije BiH i najkasnije do četvrtog mjeseca sljedeće godine podnese odgovarajući izvještaj.\nFederalna uprava za inspekcijske poslove i kantonalni inspektorati trebaju pojačati nadzor u skladu sa svojim zakonskim ovlastima i nastaviti provoditi zaduženja prema Odluci, te dostaviti izvještaj Federalnom ministarstvu okoliša i turizma o provedenim aktivnostima najkasnije do četvrtog mjeseca 2022. godine.\nFederalno ministarstvo okoliša i turizma zaduženo je da nastavi koordinirati aktivnosti na provođenju Akcionog plana, kao i da objedini sve pojedinačne izvještaje federalnih institucija u integralni izvještaj za tekuću godinu i dostavi ga Vladi Federacije BiH na razmatranje i usvajanje.\nPrevious Post: Požar u Donjoj Jablanici i dalje aktivan\nNext Post: U tranzitu kroz Sloveniju i dalje bez PCT uslova do 29. augusta


Kogler je za TV Puls 4 kazao da bi takva obaveza za zaposlene u zdravstvu ne samo bila zamisliva, nego i korisna.\nŠto se tiče nastavnog osoblja u obrazovanju tu je skeptičniji.\n- U osnovi sam protivnik obaveze vakcinacije za veće grupe - poručio je Kogler.\nČUVANJE DRŽAVNE MEĐE: U Austriji za 12 sati uhvaćeno više od 100 migranata\n26. 07. 2021. u 09:25\nMeđutim, dodaje da je tako nešto zamislivo za osobe koje žele da se zaposle u zdravstvu, jer su one u kontaktu sa ranjivom populacijom.\nInače, pojedine bolnice u Austriji, a tako pre svega u Beču, donele su već ranije odluku da od svih novih zaposlenih zatraže vakcinaciju, kao i od studenata koji su na praksi.\nAustrija vakcinacija koronavirus Verner Kogler Austrija vesti


Eksperti Evropske komisije stigli u Bosnu i Hercegovinu - SodaLIVE.ba / Već drugu deceniju zajedno!\nEksperti Evropske komisije stigli u Bosnu i Hercegovinu\nEksperti Evropske komisije koji će izvršiti uvid u ispunjavanje uslova iz mape puta za liberalizaciju viznog režima stigli su u Bosnu i Hercegovinu. U misiji eksperata koji će se najvjerovatnije zadržati do petka bit će analizirano ispunjenje uslova iz Bloka 2 koji se tiče imigracije, azila i granica, a 15. februara kontrolisat će se i ispunjenje uslova u oblasti Bloka 3, tačnije borbe protiv organizovanog kriminala, korupcije, saradnje policija i pravosuđa. Većina domaćih političara očekuje pozitivne ocjene ekspertskih timova.\nNaime, u vezi s dobivanjem bezviznog režima za BiH u julu, kako je najavio visoki predstavnik u BiH Valentin Incko, mišljenja su podijeljena. Izvjestiteljica Evropskog parlamenta za liberalizaciju viznog režima zemljama Zapadnog Balkana Tanja Fajon izjavila je da je realno očekivati da BiH u julu bude stavljena na šengensku listu.\ndokle god postoji onaj traktorista iz Laktasa nema nama nikuda .Prvo njega smaknut, koknut i onda mozemo u Evropu\nIraq: on jest od velikih problema koji koci BH , ali vjeruj nije jedini , kod nas je drzava nista ni sa cime , uzas … ljudi prvo trebaju da imaju povjerenja u nas da mi nesto vrijedimo , trebamo se pokazat … jer kad bi ono tek tako to radili , ne bi nista sa tim postigli , da kriminalici mogu hodat gdje hoce i kad hoce , ima niz tih stvari .


Izložba slikara Nemanje Mate Đorđevića – NovostiDana.rs\nIzložba slikara Nemanje Mate Đorđevića\nPostavku pod nazivom „Bolnica Frederiks“ čine slike nastale u periodu izmedju 2013. i 2015. godine, koje novosadska publika nije imala prilike da vidi.\nOstale izložbe u gradu\n„Izložbu čine radovi različitih formata i tehnike,od ulja na platnu, preko kartona do crteža i grafike.Ti radovi se bave fenomenom „nesreća“ koje nas kroje, iako spolja ponekad izgledaju kao udaljene“, navodi autor.\nSlikarstvo Mate Đorđevića je slikarstvo dramatičnih motiva i apokaliptičnih vizija, a za svoje stvaralaštvo, ovaj mladi beogradski umetnik koji trenutno živi i radi u Parizu, višestruko je nagrađivan.\nNa predlog akademika Vladimira Veličkovića, dobitnik je nagrade Francuske Akademije lepih umetnosti za podstrek slikarstvu 2012. godine, a ove godine ista prestižna francuska institucija uručila mu je nagradu za crtež Fonda Pierre David-Weill (Pjer David Vel).\nDobitnik je nagrade za slikarstvo na 47. Zimskom salonu u Herceg Novom 2014., kao i nagrade Milan Konjović na Likovnoj jeseni iste godine u Somboru.\nIzlagao je na Bijenalu crteža u Muzeju moderne i suvremene umjetnosti Rijeka, kao i više puta pred beogradskom publikom.\nNemanja Mate Đorđević prvi put uzlaže u Novom Sadu, a izložba će trajati do 20.decembra 2015. godine.


Ismet HAMITI: Obmanjuju nas, pozivni broj za.. | Skandalozno\nIsmet HAMITI: Obmanjuju nas, pozivni broj za KOSOVO je geografski, Srbija ga daje svojoj južnoj pokrajini, kao geografskoj oblasti\nDogovorom o telekomunikacijama ruše se temelji Kosova i zato građani nikako ne smeju da dozvole njegovo sprovođenje, izjavio je kosovski stručnjak za pitanje telekomunikacija Ismet Hamiti.\n„Da bi dobilo svoj pozivni broj, Kosovo treba da pristupi ITU, kao što to nalaže Statut ITU i kao što je učinila i svaka država na ovoj planeti, što nadležni organi Kosova nikada nisu učinili. Umesto toga, oni su izabrali ovu akrobaciju preko EU, kako bi sakrili da su se složili o proširenju srpskog Telekoma na Kosovu i o tome da Telekom Kosova postane deo srpskog telekomunikacionog sistema“, rekao je Hamiti za prištinski list “Kohaditore”.\nPrema njegovim rečima, neistina je da je Kosovu dodeljen “državni pozivni broj“, već kod koji Srbija daje Kosovu kao svojoj južnoj pokrajini.\n„Pozivni broj je geografski, Srbija ga daje svojoj južnoj pokrajini Kosovu, kao geografskoj oblasti. Činjenica da je u ITU registrovan kosovski regulatorni organ RAEPK kao administrator ne menja ovu istinu. U stvari, ovo služi samo za obmanjivanje javnosti na Kosovu kako je ITU navodno dodelio Kosovu državni pozivni broj“, rekao je Hamiti.\nSrbija, kako je ocenio, u budućnosti može da registruje koga hoće kao administratora ovog pozivnog broja, na primer Zajednicu srpskih opština.\nZato dogovor o sprovođenju sporazuma o telekomunikacijama, prema njegovim rečima, u potpunosti je u službi interesa Srbije.\nBudite prvi sa komentarom na članku "Ismet HAMITI: Obmanjuju nas, pozivni broj za KOSOVO je geografski, Srbija ga daje svojoj južnoj pokrajini, kao geografskoj oblasti"


Mihajlović: Oni koji prizivaju građanske sukobe ne žele dobro svojoj zemlji\n► Mihajlović: Oni koji prizivaju građanske sukobe ne žele dobro svojoj zemlji\nČlanica Predsedništva Srpske napredne stranke Zorana Mihajlović rekla je danas da političari iz Saveza za Srbiju izjavama da je "zemlja na ivici građanskog sukoba" samo potvrđuju da je njihov glavni cilj da pokušaju da dođu na vlast bez izbora.\n"Niko ko želi dobro svojoj zemlji ne bi u građanskim sukobima video šansu da dođe na vlast, kao što to rade političari iz Saveza za Srbiju. Ali, od onih koji su demokrate samo dok pobeđuju na izborima, za koje su institucije nezavisne samo kad procesuiraju svoje političke protivnike, ovo ne čudi, jer su za njih sva sredstva dozvoljena dokle god vide svoju šansu da dođu na vlast", navela je Mihajlović u pisanoj izjavi.\nOna je dodala da u zemlji u kojoj je vlada stabilna i ostvaruje dobre rezultate za građane, prizivanje sukoba služi samo da opravda druge zahteve opozicije, kao što su odlaganje izbora ili formiranje prelazne vlade, u kojima vide šansu da dođu na vlast bez izbora.\nJedan od lidera Saveza za Srbiju Nebojša Zelenović izjavio je da je Srbija na ivici "građanskog sukoba" u koji je "gura predsednik (Srbije Aleksandar) Vučić".\nNovi politički pokret "Ljubav, vera, nada" predstavio je danas u Beogradu donedavni zamenik predsednika Srpske radikalne Stranke (SRS) Nemanja Šarović koji je tu stranku napustio u...


"Srbiji se ne žuri da reši pitanje KiM" - Centar za evroatlantske studije - CEAS\nObjavio B92 26 maj 2020 .\nPredsednica CEAS-a Jelena Milić konstatuje da je Srbija sada ta kojoj se ne žuri mnogo po pitanju rešavanja odnosa Beograda i Prištine.\nPa je, prema njenim rečima, potpuno logično da kaže - ''ne'', ako eventualno rešenje za KiM ne bude zadovoljavajuće po njene interese.\nMilićeva tako odgovara na pitanje ko trenutno ima najviše motiva da požuruje rešenje oko KiM, kako vidi dalju ulogu izaslanika SAD Ričarda Grenela za dijalog Beograda i Prištine, kao i poruke ministara spoljnih poslova Francuske i Nemačke o hitnoj potrebi nastavka dijaloga.... te ima li neko u Evropi neko "gotovo rešenje" koje bi da ponudi, što pretpostavlja predsednik Aleksandar Vučić, koji ima na umu neki predlog za koji je siguran da će morati da ga odbije.\nMilićeva ocenjuje da je najpametnije da Srbija pokuša da sa samom sobom nađe konsenzus,a zatim sa američkom administracijom, pa da prepusti američkoj administraciji da traži konsenzus sa Kosovarima i sa Evropljanima.\n"Nisam videla da neka tema, poput eventualne korekcije administrativne linije, toliko puta bude sahranjena i da se toliko kritikuje. Rekla bih da se žuri određenim krugovima u Nemačkoj i onima koji se nadaju funkciji u nekoj novoj administraciji SAD, da bi zaštitili svoje nasleđe od pre 20 godina", rekla je Milićeva.\n"Grenel je izuzetan diplomata, koji je rekao da je njegova uloga da postavi ekonomske temelje, za kojima bi došao politički sporauzm. To je poruku liderima u regionu da i oni imaju felksibilniji pristup kao i SAD, a zauzvrat, Amerika će im biti podrška, a zemlje regiona imati finansijske i političke koristi", rekla je Milićeva.\nTo je, kaže, ''win-win'' situacija i pravi put, ocenjuje Milićeva. Ona kaže da je približavanje SAD-u, u slučaju kompromisa sa Kosovom u interesu svih koji zagovaraju evrointegracije Srbije na duge staze.\nMilićeva ističe da je jako dobro to što je administracija Donalda Trampa postavila zamenika pomoćnika državnog sekretara za Evropu i Evroaziju, Aleksandra ALDENA, koji ima zadatak da uspostavi odnose sa Briselom, koji su bili poremećeni, na šta se ovde, kaže, ovde nije posebno obratila pažnja.\n"Tako će Metju Palmer sada imati više vremena i energije za pitanje Zapadnog Balkana, a Ričard Grenel za pregovore Beograda i Prištine, što je očito jedan od njegovih ključnih zadataka u izbornom periodu", rekla je Milićeva.\nUkazuje da Grenel odlazi iz Berlina sa "odlčnim nasleđem i rezultatima", ali i dodaje da, ako Trampu sada treba neka velika spoljnopolitička pobeda - to će pre biti nešto u vezi sa Ukrajinom, nego nešto u vezi sa politikom po pitanju jugoistočne Evrope. Dodaje da se politika SAD prema Jugoistočnoj Evropi, a pre svega Zapadnom Balkanu, u kontinutitetu "slična i dobra", te da Amerika nije promenila svoj stav po pitanju nezavisnosti Kosova, ali je pokazala malo više razuma za srpski slučaj.\n"Beograd sada pokazuje izuzetno veliku dozu kooperativnosti, racionalnosti da promeni donekle situaciju i narativ i da promeni nešto za Srbe na KIM, za Srbiju, i da sačuva svoju zapadnu orijentaciju. Beograd treba da nastavi sa tom politikom, čak i ako Tramp izgubi izbore", rekla je Milićeva.\nMilićeva primećuje da su u pismu Francuske i Nemačke u kojem se poziva na hitnu obnovu dijaloga Beograda i Prištine zanimljive dve stvari - ne spominje se uloga SAD, ali se spominje Briselski sporazum, čiju glavnu odredbu o osnivanju ZSO, Priština godinama ne ispunjava.\nPodseća da u zvaničnom saopštenju EU iz marta postoji rečenica da će se nastaviti saradnja sa parterima, pre svega sa SAD, ali se sada, kaže, partnerstvo sa SAD ne spominje, iako se može pretpostaviti da se na Ameriku odnosi referenca da "nema brzih rešenja".\n"Imamo situaciju da se sedam godina ne primenjuje glavna odbredba Briselskog sporazuma, obaveza Kosova da se formira ZSO, a ni u pismu, a ni u retorici nemačkih zvaničnika, komentatora, medija ne spominje se odgovornost prištinske administarcije za to", kaže Milićeva.\nZato ukazuje da Beograd ima legitiman argument da se pobuni i da zapita - koliki je kredibilitet EU, koja sama sebe naziva u pismu "jedini pouzdan partner", ako za sedam godina Priština ključnu stvar nije ispunila, a Beograd je pritiskan za energetski sporazum.


BiH zbog kašnjenja u plaćanju neće dobiti u prvom krugu COVID vakcine – Fokus.ba\noglasilo se i fmz\nBiH zbog kašnjenja u plaćanju neće dobiti u prvom krugu COVID vakcine\nVlada Federacije BiH nije iznašla mogućnost za osiguranje potrebnih finansijskih sredstava u navedenom kratkom roku te je zaključeno da su navedena sredstva planirana u Budžetu Federacije za 2021. godinu te će moći biti uplaćena nakon usvajanja Budžeta FBiH za 2021. godinu\nVezano za informacije koje su se pojavile u vezi s nabavkom vakcina protiv COVID-19 kroz COVAX mehanizam, Federalno ministarstvo zdravstva obavještava da je u petak, 11.decembra zaprimilo akt Ministarstva civilnih poslova BiH od 10.decembra u kojem je po prvi put obaviješteno da je za uplatu kompletnog iznosa preostalih sredstava za nabavku vakcina putem Instrumenta za globalni pristup cjepivu protiv bolesti COVID-19 (COVAX mehanizam) krajnji rok 15.decembar.\nKako je navedeno u ovom aktu, Ministarstvo civilnih poslova BiH je obaviješteno od strane Globalne alijanse za vakcinaciju (GAVI), koja upravlja COVAX mehanizmom, aktom od 7.decembra o krajnjem roku za plaćanje preostalih sredstava, te da ukoliko sredstva ne budu uplaćena u zadatom roku, GAVI neće rezervirati doze cjepiva za BiH kod proizvođača u prvom krugu narudžbi, ističe se u saopćenju Federalnog ministarstvo zdravstva.\nNavode da je već ranije uplaćen avans za nabavku vakcina iz sredstava Budžeta Federacije BiH u iznosu od 2.124.800 KM, po Instrukciji Ministarstva civilnih poslova BiH.\n-Istog dana kada smo dobili dopis Ministarstva civilnih poslova BiH, to jest 11.decembra, Federalno ministarstvo zdravstva je uputilo prema premijeru Federacije BiH, dopremijerima i federalnoj ministrici financija zahtjev za iznalaženje rješenja za plaćanje preostalog iznosa u od 11.564.738,92 KM.\nOdgovor Federalnog ministarstva finansija dobili smo 14.decembra u kojem predlažu da sačinimo Informaciju prema Vladi Federacije BiH, što je ovo ministarstvo i učinilo tražeći da se osiguraju navedena finansijska sredstva, te je o istoj Vlada FBiH raspravljala – navodi se u saopćenju.\nVlada Federacije BiH nije iznašla mogućnost za osiguranje potrebnih finansijskih sredstava u navedenom kratkom roku te je zaključeno da su navedena sredstva planirana u Budžetu Federacije za 2021. godinu te će moći biti uplaćena nakon usvajanja Budžeta FBiH za 2021. godinu.\nU saopćenju Federalnog ministarstvo zdravstva se napominje da je obavezu davanja finansijske garancije po Ugovoru sa GAVI-em koji je potpisala ministrica civilnih poslova na temelju odluke Vijeće ministara BiH, preuzela država Bosna i Hercegovina. Također, Sporazumom o međusobnim pravima i obavezama u vezi nabavke vakcina putem mehanizma za Globalni pristup vakcinama za sprječavanje COVID-19 (COVAX) koji je potpisan između ministrice civilnih poslova BiH, entitetskih ministara zdravstva, te šefa Odjela za zdravstvo i druge usluge Brčko Distrikta, nije utvrđen rok za osiguranje finansijske garancije.\nFederalno ministarstvo zdravstva ističe da je pravovremeno poduzelo aktivnosti iz svoje nadležnosti kako prema Ministarstvu civilnih poslova BiH, tako i prema Vladi Federacije BiH obavijestivši je u najbržem roku, to jest, isti dan o potrebi osiguranja finansijskih sredstava prema zahtjevu GAVI-a, kaže se na kraju saopćenja Federalnog ministarstva zdravstva.\n#izdvojeno#vijeće ministara bih#vlada fbih#vakcine\nMinistri EU: Važno da zapadni Balkan blagovremeno dobije vakcine protiv COVID-19\nVlada prihvatila plan vakcinacije protiv COVID-19 u Federaciji BiH


Kristal So rafinisana morska so sitna jodirana 1KG kutija cena akcija Srbija\nKristal So rafinisana morska so sitna jodirana 1KG kutija cene\nTrenutno nemamo slike za Kristal So rafinisana morska so sitna jodirana 1KG kutija\nEPonuda nije internet prodavnica već Vam omogućava da brzo i lako nađete Kristal So rafinisana morska so sitna jodirana 1KG kutija po najjeftinijoj ceni. Naš cilj je da kupci budu što bolje informisani o ponudi Kristal So rafinisana morska so sitna jodirana 1KG kutija na tržištu Srbije. Vrlo lako nalazite željeni proizvod za kategoriju Kuhinjska SO cene, ne morate da lutate od sajta do sajta za Kristal So Kuhinjska SO, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Kristal So rafinisana morska so sitna jodirana 1KG kutija sa PRODAVCEM. EPonuda ne može da garantuje potpunu tačnost specifikacije i slika za Kristal So rafinisana morska so sitna jodirana 1KG kutija. Pre kupovine, podatke za Kristal So rafinisana morska so sitna jodirana 1KG kutija proverite na sajtu PROIZVOĐAČA.\nHEMA-KHEYA-NEYE DOO Himalajska kristalna pročišćena so 500g\nSo Produkt evaporisana so sitna jodirana 120g\nNN Himalajska roze so sa začinima 250g\nNN Himalajska so sa celerom 230g\nNN Himalajska so sa povrćem 370g


Ana Novaković | 11. okt 2018.\nKompanije bliske državnom Telekomu izabrane su za strateške partnere Adria Media Group, ali direktori ovih kompanija to ne žele da potvrde\nStrateški partneri – AMG, Mondo i Wireless media. Foto: BIRN\nKompanija Adria Media Group (AMG), izdavač dnevnog lista Kurir, postigla je dogovor o strateškom partnerstvu sa preduzećem Wireless media i portalom Mondo, koji je u vlasništvu državnog preduzeća Telekom Srbija, saznaje BIRN.\nTime je završena jednogodišnja potraga vlasnika AMG Aleksandra Rodića za poslovnim partnerom koji je trebalo da osigura normalno poslovanje kompanije koja je zapala u ozbiljne probleme nakon ulaska u otvoreni sukob sa predsednikom Srbije Aleksandrom Vučićem. Kompaniji su zbog toga mesecima bili blokirani računi i onemogućeno normalno poslovanje.\nOvim strateškim partnerstvom sa izdavačem Kurira država zapravo, zaobilaznim putem, ponovo ulazi u medije, iako ima zakonsku obavezu da ih napusti.\nZaposleni u AMG su o postizanju dogovora obavešteni u petak 5. oktobra, nakon što je nezvanična informacije počela da se širi društvenim mrežama.\nAleksandar Rodić, vlasnik i direktor AMG, nije mogao da potvrdi ovu informaciju jer je, kako kaže, kompanija potpisala ugovor o poverljivosti podataka sa svim potencijalnim strateškim partnerima sa kojima je pregovarala, tako da nije mogao da priča ni o kandidatima koji su ispali iz igre ni o onima koji su u ostali u poslednjoj rundi pregovora.\n„Navedeni proces je još uvek u toku, a kada ga završimo i opredelimo se sa kim idemo u zajedničku budućnost, budite sigurni da ćemo vas sve javno informisati’’, kaže Rodić za BIRN.\nIgor Žeželj, vlasnik i direktor preduzeća Wireless media, rekao je BIRN-u da nisu tačne informacije o napravljenom strateškom partnerstvu AMG sa firmom Wireless media i Mondom, ali je istakao da AMG i Wireless media imaju „vrlo intenzivnu i plodonosnu poslovnu saradnju’’.\nPredrag Ćulibrk, generalni direktor Telekoma Srbija, do trenutka objavljivanja ovog teksta nije odgovorio na pitanja BIRN-a o strateškom partnerstvu Telekoma, posredstvom portala Mondo, sa Adria Media Grupom.\nIako je vlasništvo portala Mondo netransparentno i nikakvi podaci o tome se ne mogu naći u registru medija Agencije za privredne registre, portal je 2004. godine osnovala kompanija Telekom Srbija u kojoj Republika Srbija ima većinsko vlasništvo.\nPredrag Vujić, glavni i odgovorni urednik Monda, potvrdio je BIRN-u da je Telekom Srbija i dalje vlasnik portala.\nU impresumu portala takođe ne postoje podaci o vlasništvu, dok se na Registru nacionalnog internet domena Srbije (RNIDS) Telekom Srbija navodi kao vlasnik domena mondo.rs. Uz to na sajtu preduzeća, u sekciji „naši sajtovi’’, stoji Mondo kao sajt Telekoma Srbija.\nPortal Mondo i preduzeće Wireless media nalaze se na istoj adresi – na Obilićevom vencu u Beogradu. Jedini telefonski broj koji se nalazi na njihovim sajtovima je – identičan.\nKurir je pre godinu dana pokušao da strateškog partnera pronađe u nekoj od stranih kompanija, jer se verovalo da bi oni mogli da osiguraju kakvu takvu stabilnost u trenutku kada je kompanija bila u otvorenom ratu sa predsednikom Vučićem.\nPrva kompanija sa kojom je pregovarano bila je austrijska Styria, koja ima vlasnički udeo u Adria Media Zagreb, a zatim je pokušano sa kompanijom Ringier Axel Springer, izdavačem Blica.\nIzvor BIRN-a navodi da je švajcarsko-nemačka kompanija Ringier Axel Springer bila zainteresovana za kupovinu samo Kurirovog online izdanja, ali da ponuda nije prihvaćena, jer je cena bila previsoka i smatralo se da bi zaključenje ugovora moglo da šteti reputaciji i uspehu Blica.\nDirektorka kompanije Ringier Axel Springer Jelena Drakulić Petrović nije želela da odgovori na pitanja BIRN-a navodeći da nije ovlašćena da daje izjave o ovom pitanju, već nas je uputila na centralu kompanije u Cirihu.\nOdgovor iz sedišta kompanije je da ne komentarišu spekulacije na tržištu.\nKako su se pregovori između Wireless Media, Monda i AMG bližili kraju, tako se menjala i uređivačka politika Kurira – danas je teško naći tekst kritičan prema presedniku Srbije.\nNovosadska TV dobila posao snimanja sednica Skupštine grada\nFinansiranje medija Kurir\n← NDNV i NUNS: Proglašenje novinara državnim neprijateljima – najava državnog terora\nUbistvo i nestanak novinara: Istina u opasnosti →


Vučić: Nova vlada krajem maja - Studio B\nVučić: Nova vlada krajem maja\nVučić: Nova vlada krajem maja RTS, Tanjug, Studio B\nObjavljeno: 25.04.2016. 19:34 Izmenjeno: 26.04.2016. 14:04\nNovu vladu Srbije treba očekivati posle vanredne skupštine Srpske napredne stranke, zakazane za 28. maj, izjavio je lider SNS-a Aleksandar Vučić.\nLider SNS izjavio je da će predložiti Ištvana Pastora za predsednika skupštine Vojvodine.\nOn je rekao da će posle skupštine SNS, 28. maja, biti poznato ko će biti premijer vojvođanske vlade.\nPredsednik SNS-a Aleksandar Vučić rekao je za RTS da je veliki uspeh to što je lista oko te stranke osvojila oko 100.000 glasova više nego prošli put.\nUpitan o mogućim koalicijama, lider SNS-a rekao je da se na sednici Predsedništva razgovaralo o tome, kao i da će ti razgovori biti nastavljeni.\nNije želeo da odgovori na pitanje da li će nastaviti koalicionu saradnju sa SPS-om, kao ni sa kojom partijom je moguća koalicija.\n„Ja sam vrlo škrt na pozivima“, dodao je Vučić.\nNa pitanje sa kim sigurno neće u koaliciju, odgovorio je da „oni to znaju“.\n„Potpuno je jasno da mi ne pada na pamet da zovem ljude kojima je mržnja jedina politika. Želim ljude koji žele da rade nešto za Srbiju i žele da vide Srbiju uspešniju“, poručio je Vučić.\nDodao je da je Savez vojvođanskih Mađara pouzdan partner SNS-a, kao i da je SNS pouzdan partner SVM-a, i da je danas razgovarao sa predsednikom te stranke Ištvanom Pastorom. Međutim, o budućim koalicijama, ističe, razgovaraće se i na sledećoj sednici Predsedništva stranke.\nMada, imamo dovoljno glasova, mi možemo i sami, i bez Mađara, rekao je Vučić.\nKomentarišući iznenađenje izvestioca Evropskog parlamenta Dejvida Makalistara, koji nije mogao da veruje kako je Vučić primio vesti o izbornoj pobedi, lider SNS-a je istakao da je to zato što on „ne predvodi cenzus stranke i koalicije“.\n„Moje je da vodim Vladu Srbije u narednom periodu. On (Makalister) me pogledao i rekao: ‘Ja nisam video da neko posle ovakve pobede sedi sam u sobi i piše po papirima'“, rekao je Vučić i dodao da se on oseća dobro i da je od jutros na svom radnom mestu.\nPoručio je da će SNS i ubuduće da pobeđuje.\n„Pobeđivaćemo radom i stabilnošću i odgovornošću“, rekao je Vučić i za sutra najavio otvaranje jedne fabrike uz opasku da se „tu oseća dobro“.\nOne Response to “Vučić: Nova vlada krajem maja”\n25 априла, 2016 у 7:44 pm\nPitanje je ko je pobednik,, a nema ni trijumfalizma kod nabedjenih pobednika.


Bilizanci, danas pažljivo slušajte i čitajte između redova,Rakovima je potrebna emotivna podrška – NE LOMI MI SRCE\nMislite da ćete uspeti da razrešite neke situacije jer ste napravili dobar plan dnevnih događaja. Ipak, moraćete da se prilagođavate i menjate ih u hodu. Danas možete pokazati ono što osećate i što želite, partner ili simpatija pozitivno reaguju na ono što dolazi sa vaše strane.\nVaš nastup prema kolegama i saradnicima je smiren, vi ste svesni da ste potrebni jedni drugima i pokušavate sve što je u vašoj moći da održite neku ravnotežu. Iako će dan povremeno biti napet, uspevate da izađete na kraj sa teškoćama. U emotivnom segmentu jaka potreba prema partneru.\nPotrebno je da danas budete „prisutni“ u većoj meri nego inače, jer bi do vas mogle doći posredne informacije o nečemu što vas interesuje. Pažljivo slušajte ljude sa kojima dolazite u kontakt, i čitajte između redova. Nervira vas što emotivni partner ne obraća dovoljno pažnje na vas…..…NASTAVAK NA SLEDEĆOJ STRANI…


Sprema li se u kontrateža vladajućem korpusu stranaka\nU danu kada su u Srbiji raspisani vanredni parlamentarni izbori, pažnju dela javnosti privukle su informacije, koje su preneli mediji o formiranju predizborne koalicije pod nazivom Demokratski front. Nosilac izborne liste, koja bi trebalo da se suprostavi bloku koji predvodi Srpska napredna stranka – čija je popularnost prema istraživanjima javnog mnjenja dostigla zenit, prema tim navodima je počasni predsednik Demokratske stranke Boris Tadić. Istovremeno otvara se i pitanje da li bi takav novi politički blok doprineo ukrupnjavanju oslabljene opozicije?\nSprema li se u Srbiji nova politička opcija - kontrateža korpusu stranaka koje će u martovskoj izbornoj utakmici predvoditi Srpska napredna stranka – stožer aktuelne vlasti u tehničkom mandatu? Reagujući na takvu mogućnost, nesuđeni lider novog opozicionog bloka Boris Tadić, koji bi mu, kako mediji prenose priključio članove DS-a nezadovoljne učinkom lidera stranke Dragana Đilasa zbog čega su nedavno podržali njegovu smenu, u pisanoj izjavi medijima negirao je da je do sada bilo takvih razgovora, ne isključivši međutim u potpunosti takvu mogućnost:\n„Eventualno formiranje demokratskog bloka zavisiće isključivo od potreba naše političke realnosti i od toga koliko taj blok može da doprinese neophodnom smanjenju opasne razlike između opozicije i vlasti koja ugrožava demokratiju u Srbiji i obesmišljava višepartijski sistem”, saopštio je Tadić.\nNa članstvo u zajedničkoj opozicionoj opciji načelno su pristale partije Zajedno za Srbiju, nekadašnjeg potpredsednika DS-a Dušana Petrovića i Liga socijaldemokrata Vojvodine. Protiv su se već izjasnili nekadašnji visoki funkcioneri demokrata Čedomir Jovanović i Zoran Živković koji danas predvode Liberalno demokratsku partiju i Novu stranku.\nDa je neformalnih razgovora bilo, Radiju slobodna Evropa potvrđeno je u strankama koje su se izjasnile kao potencijalne članice Demokratskog fronta.\nZamenik predsednika Lige socijaldemokrata Bojan Kostreš za naš program kaže da, osim proklamovane ideje, stranačka vođstva još nisu razmatrala konkretne detalje funkcionisanja eventualne predizborne koalicije.\n„Pojavila se potreba da se građanski centar u Srbiji konsoliduje i da probamo da sednemo svi zajedno za isti sto i za početak razgovaramo da li možemo da se ujedinimo i pružimo građansku alternativu aktuelnoj vlasti na izborima koji su raspisani. Samom činjenicom da se za 28 minuta raspisuju izbori, znači da ćemo morati pod hitno da sednemo. Nisu donete političke odluke, nego je to ideja u komunikaciji među ljudima koji su inače zaduženi za komuniciranje među strankama“, kaže Kostreš.\nUkrupnjavanje i fragmentiranje\nIstovremeno partiji Zajedno za Srbiju, čiji stranački vrh čine mahom bivši funkcioneri Demokratske stranke i Srpskog pokreta obnove, nekada koalicionih partnera, potpuno je prirodna saradnja sa opcijama sličnih političkih programa, objašnjava njen funkcioner Srđan Srećković.\n„Kada budu počeli zvanični razgovori, mi ćemo u njima učestvovati. Sigurno ćemo vrlo konstruktivno nastupati, sa željom i ciljem da se jedna takva alternativna politička ponuda, definiše i ponudi građanima Srbije“, smatra Srećković.\nDemokrate, koje i dalje tresu unutarstranački sukobi i rapidan pad podrške među glasačima, čiji je Tadić aktuelni počasni predsednik, nemaju ništa više informacija od onih koje su posredstvom medija dospele u javnost.\nŠef njihove poslaničke grupe Borislav Stefanović kaže da se samostalno spremaju za izbore, okupljajući oko sebe intelektualce, nevladin sektor i sindikate. Na nagađanja da bi njihov bivši lider, sa delom nezadovoljnih članova, mogao da ih napusti i oformi novi politički blok, ovako odgovora:\n„Zaista ne želim da verujem da je tako nešto moguće. Ako eventualno neko odluči da napusti stranku, to je lična odluka svakoga od njih i suštinski govori o njima, a ne o demokratskoj stranci. Ako se to desi, mi ćemo imati potpuno jasan stav naših stranačkih organa i mislim da je šteta da ljudi, koji se možda u nekom trenutku ne slože sa politikom stranke, ili im se možda ne dopada rukovodstvo stranke, odluče da potraže artikulaciju za svoje stavove u nekoj drugoj partiji. Mislim da je to nešto što je Demokratska stranka jako često gledala u svojoj istoriji i kao što znate nije imala nikakve ni loše ni dramatične posledice“, uverava Borislav Stefanović.\nPriče o formiranju novog opoziconog bloka, profesor Fakulteta političkih nauka u Beogradu Zoran Stojiljković pripisuje izbornoj strategiji partija koje se trenutno bave svojim šansama da uđu u parlament, ili vladajuću koaliciju. Iako na prvi pogled ova inicijativa deluje kao pokušaj ukrupnjavanja opozicije, u svom krajnjem ishodu mogla bi imati potpuno suprotan efekat, upozorava Stojiljković:\n„To je logika recimo povezivanja Čanka, Petrovića i ostalih. E, sad je pitanje ako vi istovremeno pucajući na biračko polje ukrupnjavajući sebe eventualno dovodite u poziciju da fragmentirate drugog, onda su efekti sa stanovišta uticaja odgovarajuće orijentacije opozicije nikakvi. Tu se onda radi o preraspodeli istog biračkog tela. Naime, aludiram ako će se Tadić naći na toj listi, povući deo ljudi iz Demokratske stranke, onda će to smanjiti njen prostor, ali neće dati ukupni rezultat za opoziciju“, zaključuje Stojiljković.\nVanredni parlamentarni izbori raspisani su za 16. mart. Istog dana biće održani izbori za beogradski parlament.


UPFBiH traži od delegata Doma naroda Parlamenta FBiH da usvoje dopunu Zakona o električnoj energiji u istom tekstu kao i Predstavnički dom - Biznis info portal - Bilans.ba\nHomeVijestiUPFBiH traži od delegata Doma naroda Parlamenta FBiH da usvoje dopunu Zakona o električnoj energiji u istom tekstu kao i Predstavnički dom\nOvaj Prijedlog dopune Zakona o električnoj energiji u FBiH je na dnevnom redu sjednice Doma naroda Parlamenta FBiH koja je zakazana za danas, 29.12.2021. godine i predviđeno je njegovo razmatranje po hitnoj proceduri, a od ključne je važnosti da Dom naroda usvoji dopunu Zakona u istovjetnom tekstu kao iz Predstavnički dom Parlamenta FBiH.\nPodsjećamo, od septembra ove godine komapnije u Federaciji BiH počele su dobijati ugovore o snabdijevanju kojima im se cijena električne enrgije povećava do 350 posto.\nTokom pregovora sa predstavnicima Vlade FBiH i Ministarstva energetike, rudarstva i industije ustanovljeno je da je nužno donijeti izmjene Zakona o električnoj energiji u FBiH kako bi Vlada mogla reagirati i ograničiti rast cijena električne energije na tržištu.\nPredstavnički dom Parlamenta FBiH prošle sedmice je jednoglasno usvojio ovu dopunu Zakona i sada je nužno da Dom naroda usvoji dopunu u istovjetnom tekstu, kako bi Vlada FBiH pravovremeno reagirala i donijela odluku o ograničenju rasta cijena električne energije u četvrtak, pošto većini kompanija ugovori o snabdijevanju električnom energijom ističu 31.12.2021.


Kupatilska rešenja - Noviteti 2020 | Peštan\nKupatilska rešenja – Noviteti 2020\nUz stalnu težnju ka usavršavanju, osluškujući želje i potrebe korisnika, kontinuirano radimo na razvoju novih i unapređenju postojećih proizvoda.\nPredstavljamo vam najnovije proizvode iz asortimana kupatilskih rešenja:\nPouzdano i kompletno rešenje odvoda za walk-in tuš kabinu.\nConfluo „Board“ program preinstaliranih slivnika za tuš kabinu predstavlja rezultat konstantnog traganja za boljim i efikasnijim rešenjem za naše kupce širom sveta. Ovim proizvodom napravljen je veliki korak napred u pogledu hidroizolacije, bezbednosti i estetike, smanjena je mogućnost greške i značajno smanjeno vreme kao i troškovi ugradnje.\nConfluo Compact Line slivnici\nProvereni kvalitet Confluo slivnika uz još svedeniji, minimalistički dizajn. Ovu liniju slivnika odlikuje nova elegantna i tanka maska bez vidljivih plastičnih delova uz 3 opcije rešetke od nerđajućeg čelika. Minimalna visina ugradnje od 52mm pozicionira ovaj slivnik među najniže slivnike DN 50 izlaza na svetskom tržištu.\nFluenta Sanitarna Keramika\nHarmonija oblika za kupatilo sa stilom.\nPored Fluenta konzolne Rimless wc šolje, novi Fluenta Bide i Fluenta Round nadgradni lavabo čine estetski skladnu celinu, harmoničnih oblika koji zajedno doprinose utisku elegantno uređenog savremenog kupatila.\nBrošura NOVITETI 2020\nViše informacija o navedenim novitetima u asortimanu kupatilskih rešenja možete pogledati u brošuri na sledećem linku:


Obradović: Ustav i zakon da važe za sve\nIzvor: RTS, 13.Avg.2018, 15:29\nPredsednik Dveri Boško Obradović rekao je da režimski mediji i razni funkcioneri SNS-a i analitičari "daju sulude izjave da on poziva na krvoproliće", i da je on samo tražio da Ustav i zakon važe jednako i za predsednika Republike kao i za svakog građanina.\n"Već 48 sati je prošlo a nisam uhapšen iako su to javno tražili ministar >> Pročitaj celu vest na sajtu RTS << vojni i ministar policije. Kako je to moguće ako sam stvarno nešto kriv? I zašto bih ja trebao da budem uhapšen? Samo zato što sam tražio poštovanje Ustava?", pitao je Obradović na konferenciji za novinare a saopštila je Informativna služba Dveri.\nObradović je rekao da, kada predsednik zagovara razgraničenje, to znači priznanje nezavisnosti Kosova i otuđenje teritorije Srbije.\n"Onda on mora da odgovara kao i svaki drugi građanin Srbije po krivičnom zakonu za krivično delo kršenje teritorijalnog suvereniteta i integriteta", rekao je Obradović.\nPrema njegovom mišljenju, predsednik ovakvim delovanjem potpomaže stvaranje Velike Albanije i upravo zato službe bezbednosti treba da reaguju, navodi se u saopštenju.


► Udovićič: Stipendije najboljim studentima u Srbiji\nMinistar omladine i sporta i predsednik Fonda za mlade talente Republike Srbije Vanja Udovičić, najavio je da će ove godine biti povećan broj stipendija za najbolje studente, saopštilo je Ministarstvo za sport i omladinu.\n"Najbolje studente Srbije motivišemo da još više napreduju, usavršavaju se i postižu još bolje rezultate", izjavio je Udovičić na današnjoj 93. sednici Fonda za mlade talente Republike Srbije, kojom je predsedavao.\nMinistar je istakao da se time nastavlja nagrađivanje truda i zalaganja najboljih studenata.\n"Uloga mladih je presudna u izgradnji budućeg društva, i zato je veoma važno da ulažemo u njihovo znanje i obrazovanje. Uz podršku države, najbolji studenti imaju siguran put za ostvarenje svojih ambicija i ideala što je preduslov daljeg napretka naše Srbije", naveo je.\nNa sednici je usvojena preliminarna Lista kandidata koji ispunjavaju sve uslove konkursa i preliminarna Lista kandidata koji ne ispunjavaju jedan ili više uslova i/ili imaju nepotpunu dokumentaciju po Konkursu za stipendiranje do 950 najboljih studenata završne godine osnovnih akademskih studija i do 460 studenata završne godine master akademskih studija sa visokoškolskih ustanova čiji je osnivač Republika Srbija, za školsku 2019/20. godinu.\nLista preliminarnih rezultata Konkursa objavljena je na sajtu Ministarstva omladine i sporta www.mos.gov.rs i Fonda za mlade talente Republike Srbije www.fondzamladetalente\nUdovičić čestitao košarkašicama plasman na Olimpijske igre\nMinistar omladine i sporta Vanja Udovičić čestitao je danas ženskoj košarkaškoj reprezentaciji Srbije plasman na Olimpijske igre u Tokiju.\nStudenti četvrte godine rudarskog inženjerstva, Marijana Gadžić i Miloš Đukić, dobitnici su dve ovogodišnje stipendije Fondacije “Evro za znanje”, čiji je donator britanska kompanija...


Stigli novi vlasnici fabrike "Mitros" - Austrijski "Gierlinger Holding" investiraće više od 16 mil EUR i zaposliti 380 radnika u prvoj fazi - Edukaplus\nStigli novi vlasnici fabrike „Mitros“ – Austrijski „Gierlinger Holding“ investiraće više od 16 mil EUR i zaposliti 380 radnika u prvoj fazi\nPredstavnicima austrijske kompanije „Gierlinger Holding“ u petak (30. januara 2015. godine) svečano su uručeni ključevi fabrike „Mitros“ iz Sremske Mitrovice. Novi vlasnik zaposliće u prvoj fazi 380 radnika i uložiti 16 mil EUR u novu opremu. Svečanom uručenju ključeva prisustvovao je i premijer Aleksandar Vučić.\nProizvodnja bi trebalo da krene početkom jula, a krajnji cilj je da fabrika ima više od 1.000 radnika, da se u novu opremu uloži više od 20 mil EUR i da se proizvodi izvoze u Rusiju i Kinu, prenosi Tanjug.\nPremijer je rekao da je dolazak kompanije „Gierlinger Holding“ izuzetno važan za taj grad, Vojvodinu i Srbiju, jer će se fabrika „Mitros“, kojom se zemlja ponosila decenijama, uništena od 2005. do 2009. godine, sada graditi ponovo na zdravim osnovama.\n– Od septembra ćemo na srpskim rafovima moći da kupimo slaninu i kobasice iz „Mitros“-a – rekao je Vučić i dodao da veruje da će „Gierlinger Holding“ sarađivati i sa nemačkom kompanijom „Tonnies“, čiji predstavnici u Srbiji već traže zemljište za izgradnju farmi svinja, što bi dodatno povećalo proizvodnju u fabrici „Mitros“.\nPrema njegovim rečima, na taj način će se dodatno povećati proizvodnja i pomoći srpskim seljacima i domaćinima, jer će se proizvoditi više i imati obezbeđeno tržište.\n– Gerlinger je ranije rekao da misli da nikada neće doći da ulaže u Srbiju i Bugarsku, ali mi sada više nismo na tom spisku i on je zadovoljan onim što mu je ponuđeno u našoj zemlji – rekao je Vučić.\nVlasnik austrijske kompanija Johan Gerlinger (Johann Gierlinger) rekao je da je Srbija idealno mesto za ulaganje, jer ima pre svega sirovinu, ali i druge preduslove za investiranje. Istakao je da kompanija ima proizvodne pogone u Rumuniji i Mađarskoj i da izvozi i na tržište EU, ali i Rusije.\n– Znao sam da ako hoćemo da izgradimo posebnu vezu sa Rusijom, onda moramo da idemo u Srbiju – rekao je Gerlinger, navodeći da su se pregovori koji su počeli prošle godine malo odužili, ali da su problemi rešeni efikasno, uz obećanje da će njegova firma uvesti evropske standarde u proizvodnju i vratiti slavu koju je „Mitros“ imao u Jugoslaviji.\nKljučeve „Mitrosa“ vlasniku kompanije „Gierlinger Holding“ uručio je gradonačelnik Sremske Mitrovice Branislav Nedimović koji je poručio da je cilj da se ta kompanija vrati na nivo iz 90-ih godina i da veruje da će novi vlasnik u tome pomoći.\n– Vratićemo duh selima, idu bolji dani za Sremsku Mitrovicu – rekao je Nedimović.\nMesna industrija „Mitros“ osnovana je 50-ih godina prošlog veka i dugo je bila jedna od lidera u klaničnoj industriji SFRJ, a u fabrici je tada radilo oko 1.250 radnika. Prva privatizacija, kada je vlasnik bila kompanija „Swisslion – Takovo“, dogodila se 2005, ali je 2009. „Mitros“ otišao u stečaj koji je u fabrici dočekalo 150 radnika.\nNakon šest godina, stečaja i tri neuspele prodaje, Odbor poverilaca „Mitros-a“ je 16. januara prihvatio ponudu austrijske kompanije „Gierlinger Holding“ od 800.000 EUR za kupovinu industrijske klanice i fabrike konzervi.\nAustrijska kompanija ima proizvodne pogone u Mađarskoj i Rumuniji gde zapošljava oko 800 ljudi.\n„Mitros“ je treći proizvodni pogon u u nizu, a najavljeno je da će to biti klanica sa najvećom proizvodnjom u okviru ove kompanije.


Sumorna slika povratka izbeglica\nSarajevo, 18. septembar – Od 317.000 kuća u vlasništvu povratnika, koliko ih je u posleratnom periodu obnovljeno na području BiH, čak 95.000 je prazno, ili se koriste kao vikendice. S druge strane, na obnovu još uvek čeka 145.000 u ratu porušenih kuća, a u kolektivnim centrima i dan-danas živi više od 7.000 ljudi, dok je bez električne energije čak 2.450 povratničkih porodica.\nPredsednica Unije za održiv povratak i integracije BiH Mirhunisa Zukić u razgovoru za „Politiku” kaže da su pomenuti podaci slika neuspelog procesa povratka izbeglih i raseljenih, u čemu je politika odigrala presudnu ulogu, jer „izdvajana su sredstva samo za povratak, i to nedovoljno, ali ne i za ostanak”. Onima koji preuzmu vlast nakon oktobarskih izbora Zukićeva poručuje da se moraju odgovornije ponašati prema povratku, „kako bi se konačno zatvorilo poglavlje raseljavanja u BiH”. „Obnavljane su kuće, ali nisu istovremeno stvarani i svi neophodni uslovi za održiv povratak, odnosno za normalan život”, objašnjava ona i napominje da u mnogim mestima u koja su se ljudi vratili nije izgrađena infrastruktura, nema vode, struje, putevi su zapušteni i teško prohodni. Osim toga, dodaje ona, „mnogi povratnici suočavaju se sa preprekama u pristupu pravima, uključujući zdravstvenu zaštitu, zaposlenje, obrazovanje i socijalnu pomoć”.\nPredsednica unije ocenjuje da su ovo, uglavnom, razlozi zbog kojih se izbegličke porodice ne vraćaju na svoje, i pored toga što su im kuće obnovljene, nego nastavljaju da žive „u novoizgrađenim kućama u drugim mestima” gde su se, kako kaže, „snašli”. Ona napominje da je bilo i zloupotreba, kako od strane povratnika, tako i onih koji su zastupali njihove interese, „u što su, takođe, bili upleteni prsti politike”. „Donacijama ili sredstvima iz budžeta obnavljane su i kuće čiji vlasnici nemaju status raseljene osobe. Bilo je i slučajeva da su obnovljene kuće prodane”, objašnjava Zukićeva i sugeriše da je istraživanje koje je unija sprovela na terenu pokazalo da još uvek povratka izbeglih i raseljenih ima više na papiru nego u stvarnosti. U Zvorniku, na primer, obnovljeno je 500 kuća „koje vlasnici samo povremeno koriste”, zatim „povremeno, ili nikako koristi se pola od 1.200 obnovljenih kuća u Šipovu”, dok „u travničkoj mesnoj zajednici Vitovlje niko ne živi ni u jednoj od 17 obnovljenih kuća”, a u Međurječju 80 kuća samo vikendom koriste mladi”. Zukićeva kaže da je posebno iznenađuje stanje u Kupresu „u kojem je hrvatska vlada obnovila 420 kuća, a u kojem samo četiri povratnika žive”.\nPredsednik Saveza udruženja izbeglih, raseljenih lica i povratnika Republike Srpske Veljko Stevanović „okreće” priču o povratku i kompletnu situaciju procenjuje iz ugla povratka Srba u Federaciju BiH. On tvrdi da je taj povratak „dramatičan, težak i gotovo neostvarljiv”, zbog „diskriminatorskog odnosa tamošnjih vlasti prema Srbima koji žele da se vrate”, i da je na delu „politika etničkog čišćenja”. „Proces povratka Srba u FBiH gotovo je ništavan i realizuje se od dva do tri odsto, dok su Bošnjaci to svoje pravo ostvarili u 70 odsto slučajeva na području RS, a u više od 85 odsto njihova imovina je obnovljena”, kaže Stevanović. On naglašava da je „imovina Srba u BiH obnovljena tek u odnosu od 13 odsto, a kad je reč o Hrvatima, taj procenat iznosi sedam odsto” što, ocenjuje on, „jasno govori o ukupnoj slici povratka u BiH”, kao i „namerama federalne vlasti”, oličenim u želji „da FBiH potpuno očiste od Srba”. On podseća i na činjenicu da „federalno resorno ministarstvo nije u poslednje tri godine uplatilo niti jednu marku za povratak Srba, za razliku od Ministarstva za izbegla i raseljena lica RS koje redovno odvaja milione maraka za povratak Bošnjaka”. Procene još uvek aktuelnih političara u BiH, koji su usvojili i Revidiranu strategiju za provođenje Aneksa sedam Dejtonskog sporazuma, da će do 2014. biti stavljena tačka na proces povratka, Stevanović naziva utopijom i „čistom laži”. „Za obnovu porušene imovine BiH je dobila donacija u vrednosti od oko 15 milijardi, još uvek imamo 145.000 neobnovljenih kuća i ta priča da će proces povratka biti završen u naredne tri godine jeste, ništa drugo, čista laž”, zaključuje Stevanović.


Uručena novčana pomoć Zadužbine „Dr Jelisaveta i Dr Ivan Šegović“ : Gradska opština Zvezdara\nUručena novčana pomoć Zadužbine „Dr Jelisaveta i Dr Ivan Šegović“\nPredsednik GO Zvezdara Miloš Ignjatović, uručio je danas 31. marta 2017., novčanu pomoć Zadužbine „Dr Jelisaveta i Dr Ivan Šegović“ deci i mladima sa Zvezdare bez roditeljskog staranja i njihovim starateljima. Uručenju nagrada prisustvovali su Miroslav Marinović, član Veća GO Zvezdara i Ilija Tomić, zamenik upravitelja Zadužbine.\nGO Zvezdara je, petu godinu zaredom, realizovala proceduru konkursa kojim se iz fonda Zadužbine „Dr Jelisaveta i Dr Ivan Šegović“ dodeljuje novčana pomoć deci i mladima bez roditeljskog staranja sa prebivalištem na području opštine Zvezdara.\nPomoć je za ovu godinu primilo 19 dece i mladih sa Zvezdare i to u pojedinačnim iznosima od po 14.000,00 dinara za svako dete, što ukupno iznosi 266.000,00 dinara. GO Zvezdara na ovaj način poštuje volju zadužbinara dr Ivana Šegovića i njegove supruge Jelisavete da se iz fonda Zadužbine pomažu deca bez roditeljskog staranja sa teritorije Gradske opštine Zvezdara.\nU skladu sa Zakonom o zaštiti podataka o ličnosti („Sl.glasnik RS“, br. 97/2008, 104/2009 – dr.zakon, 68/2012 – Odluka US i 107/2012) rezultati konkursa u celosti biće objavljeni na oglasnim tablama GO Zvezdara i Gradskog centra za socijalni rad u Beogradu – Odeljenje Zvezdara, a na sajtu GO Zvezdara informacija o realizovanom konkursu bez ličnih podataka dece i mladih kojima je finansijska pomoć iz fonda Zadužbine Šegović uručena.


Budućim upravnicima zgrada predstavljene mogućnosti upravljanja otpadom - YU ECO RTV\nNaslovna / Društvo / Budućim upravnicima zgrada predstavljene mogućnosti upravljanja otpadom\nMiljana Crnogorac 19 септембра, 2017\tDruštvo Napiši komentar 113 Pregledi\nU prostorijama Arhus centra za buduće profesionalne upravnike zgrada organizovano je predavanje na temu upravljanja otpadom. Predavači su kandidate za upravnike zgrada upoznali sa za zakonima Arhuske konvencije o upravljanju otpadom, kao i sa projektom zelene zgrade Subotice, koji se u našem gradu sprovodi već nekoliko godina.\nProfesionalni upravnici zgrada smatraju da će im znanje stečeno na današnjem predavanju veoma koristiti. Naročito su zainteresovani za mogućnosti prodaje reciklažnog otpada koji se može sakupljati u stambenim zgradama.\nIz Arhus centra navode da su smatrali da je neophodno da kandidatima za profesionalne upravnike pruže neophodne informacije o Arhuskoj konvenciji . Takođe, na predavanju je predstavljen i projekat zelene zgrade Subotice koji se uspešno sprovodi već nekoliko godina u 15 zgrada u gradu.\nPrethodna Zavrseno i drugo kolo EURO LIGE 2017\nSledeća U Sinagogi su u toku radovi na oslikavanju zidova, završetak svih radova do kraja godine


::: ekapija - Vojislav Genić, generalni direktor SAP-a za Zapadni Balkan :::\nVojislav Genić, generalni direktor SAP-a za Zapadni Balkan Četvrtak, 03. 05. 2012.|11:28 | Izvor: eKapija en Vojislav Genić\nKompanija SAP imenovala je Vojislava Genića za generalnog direktora za region Zapadnog Balkana.\nVojislav Genić će biti odgovoran za poslovanje kompanije SAP i rukovodiće menadžerskim timom i poslovnim operacijama kompanije u Srbiji, Bosni i Hercegovini, Makedoniji, Albaniji i Crnoj Gori. Pre stupanja na novu dužnost, Genić je bio direktor za javni sektor u kompaniji "Atos Srbija" (ranije "Siemens"). Prethodno je upravljao IT Solution and Services delom "ComTrade" grupacije sa pozicije potpredsednika grupe. Na ovu poziciju promovisan je sa mesta direktora "Spinnaker New Technologies", posle akvizicije slovenačkog "Hermes SoftLab"-a. Vojislav Genić je diplomirani mašinski inženjer (odsek procesne tehnike) i trenutno se usavršava na doktorskim studijama iz Operacionih istraživanja na Mašinskom fakultetu u Beogradu. Oženjen je Draganom sa kojom ima ćerku Nataliju.\n- Danas, u Srbiji više od 120 organizacija koristi SAP, a među njima je većina najuspešnijih preduzeća u Srbiji, kao i važna javna preduzeća i institucije. Kompanije korisnici naših rešenja stvaraju više od 30% bruto društvenog proizvoda Srbije, a više od 11.000 radnih mesta u Srbiji povezano je s radom u SAP softveru. Na nama je da nastavimo intenzivan rast i rast tržišnog učešća koji je ostvaren u prethodnih nekoliko godina - rekao je Vojislav Genić, novi generalni direktor SAP-a. - Uz nastavak angažmana u realnom sektoru, jedan od naših najvažnijih prioriteta u narednim godinama biće fokus na javni sektor - dodao je on.\nVojislav Genić >>\nPriče u kojima se pominje: Vojislav Genić\nViše od 30% BDP-a Srbije stvaraju firme koje koriste SAP - Softverska kompanija najavila sklapanje jednog od najvećih ugovora u našoj zemlji\nVojislav Genić - novi potpredsednik "ComTrade Group"\nKompanija "Spinnaker" donirala računarsku opremu, vrednu 650.000 dinara, Univerzitetu u Beogradu\nVojislav Genić biografija